Acer Malaysia mengumumkan model Predator Helios 300 dan Nitro 5 yang diperbaharui bagi pasaran Malaysia.
Setiap laptop ini menerima kemaskini dan penambahbaikan dari segi spesifikasi dan cip pemprosesan.

Helios 300

Bagi Helios 300, ia kini dilengkapi dengan NVIDIA Geforce RTX 3060.  Yang lebih menarik, ia menggunakan i7-10870H, hadir dengan 512GB PCIe NVMe SSD dengan slot tambahan HDD dan satu slot M.2 serta 8GB DDR4 RAM yang boleh ditambah sehingga 32GB.
Menilai kepada rekaan Helios 300, ia lebih nipis dengan saiz skrin 15.6 inci IPS FHD. Resolusi ini juga boleh menyokong kadar segar semula 144Hz untuk paparan visual lebih lancar manakala bunyi audio tentunya sedap didengar dengan DTS: X Ultra dan bunyi sekeliling 3D bagi pengalaman mendengar lebih imersif.
Bagi gamers, anda juga akan disajikan dengan butang Turbo dan PredatorSense untuk overclock GPU dengan satu klik saja, memberikan anda kawalan sepenuhnya pada komputer riba ini. Helios 300 juga hadir dengan papan kekunci RGB 4 zon dan kipas penyejuk AeroBlade 3D.
Ia hadir dalam dua varian dan kini boleh didapatkan di kedai rasmi Acer dan stor dalam talian Acer. Harga bagi i7 adalah RM5,999 dan RM5,299 pula untuk varian i5.

Acer Nitro 5

Dengan cip pemprosesan 11th Gen Intel Core (pertama di Malaysia) dan sistem penyejukan yang diperbaharui, Acer Nitro 5 juga dilengkapi dengan rekaan lebih moden bagi penggemar game.
Ia dilengkapi dengan Nvidia Geforce GTX 1650, 8GB 3200Mhz DDR4 RAM dan 512GB PCIe NVMe SSD. RAM pula boleh dinaik taraf sehingga 32GB.
Dari segi paparan, Acer Nitro 5 mempunyai paparan 15.6 inci IPS FHD dengan kadar segar semula 144Hz, sama seperti Helios 300. Bagi tujuan memeriksa suhu, menukar kelajuan kipas dan lain-lain, anda boleh berbuat demikian menerusi aplikasi NitroSense.
Acer Nitro 5 boleh didapatkan dengan harga RM4,399 untuk i7 dan RM3,799 untuk varian i5.
Bagi anda yang membeli produk ini sebelum 30 Jun, anda boleh menebus hadiah percuma sehingga termasuk RM100 Touch ‘n Go eWallet atau kredit Boost di LINK ini.
Setiap penyertaan juga akan berpeluang memenangi #CreateYourDreamSpace daripada Woody Lab yang bernilai sehingga RM21,000 untuk tiga kategori iaitu Productivity,  Learning dan Gaming.

Bersama-sama penganjuran Predator League juga, Acer Malaysia sekarang sedang menawarkan sehingga RM1,300 diskaun bagi desktop gaming dan hadiah istimewa bernilai RM638 untuk gaming laptop serta RM500 pengurangan bagi Acerpure Cool pada RM799 (harga asal: RM1,299) di kedai Acer yang rasmi di Shopee dan Acer Store.


Semalam, Acer Malaysia menutup tirai hujung tahun dengan pelancaran laptop terbaru 15 inci!

Dengan berat 1kg, generasi baru Acer Swift 5 ini direka dengan bahan magnesium-lithium alloys yang sangat ringan. Ia juga didatangkan dengan 512GB SSD, memberikan kadar respons 30 kali ganda dari HDD biasa. Ada Fingerprint Reader juga tau! Resolusi 15.6 inci HD Penuh IPS juga mempunyai 100%sRGB dan tahap brightness sehingga 300 nits. Acer Swift 5 boleh dijadikan peneman harian korang dengan 10 jam ketahanan bateri dengan harga RM3,599.
Bila ni? Korang perlu tunggu apabila ia dah mula dijual kelak. Ada dua pilihan warna iaitu Charcoal Blue dan Steel Gray.

Acer Swift 3 (mula dijual pada harga RM3,599) yang juga seberat 1.35 kg dengan ketebalan 14.9 mm sebenarnya sangat ringan untuk dibawa dengan rekaan aluminium. Ia juga didatangkan dengan grafik NVIDIA GeForce MX150 untuk korang sunting gambar, video dan main game. Korang juga tak perlu risau dengan 512 SSD yang cukup untuk storan apa-apa pun dalam laptop ini!

Predator Orion 3000 pula adalah desktop yang mempunyai pilihan dari i5 dan i7 sesuai untuk korang yang memang suka heavy gaming. Dengan prestasi mantap ini, ia mampu menyokong streaming untuk gameplay sehingga resolusi 4K. Ia berharga RM5,399

Sesuai untuk keluarga dan juga korang yang masih menuntut di universiti, Acer Aspire 5 adalah nipis, berukuran 17.9 mm dan seberat 1.8kg untuk laptop sebesar 15.6 inci. Dengan paparan FULL HD IPS dan Acer Color Intelligence, ia sangat sesuai untuk tengok movie ke, Netflix atau Twitch. Korang boleh dapatkan model i5 pada harga RM2,699 dan i7 dengan ekstra 128GB SSD pada harga RM3,599.

Kalau korang nak monitor pula, Acer ED323QURA adalah monitor gaming yang memaparkan skrin lekuk (curved) 31.5 inci dengan resolusi WQHD 2560 x 1440 (2K). Ia juga mempunyai kadar segar semula 144Hz dan kadar respons 4ms untuk gameplay lebih lancar. Korang boleh dapatkannya dengan harga RM1,499.

Dengan teknologi IPS, monitor berukuran 31.5 inci ini menyokong resolusi 4K UHD (3840 x 2160). Acer ET322QK ini juga mempunyai teknologi AMD FreeSync melalui DisplayPort dan HDMI. Ia juga mempunyai 178° viewing angle dan berharga RM1,499.

Untuk golongan profesional dan yang dah bekerja, korang mesti taknak korbankan produktiviti. Oleh itu, TravelMate X514 ini sangat sesuai dan didatangkan dengan versi i5 serta i7. Ia sangat ringan seperti Macbook pada berat 980gram dan mempunyai ketahanan bateri sehingga 10 jam. Harga permulaannya adalah RM4,499.


Acer telah mengumumkan beberapa produk baharu mereka yang kini telah tiba di Malaysia. Antara produk-produk gaming yang menarik ialah komputer Predator Orion 3000, monitor Predator XB273U GX, dan monitor Acer CB32CK C.

Dua ciri istimewa Predator Orion 3000 ialah saiznya yang kecil dan ruang lebihan untuk pemasangan komponen-komponen baharu pada masa depan. Anda boleh memilih sama ada untuk memasang kad grafik Nvidia GeForce GTX 1660 Super atau RTX 2060 Super. Untuk pemproses pula, boleh pilih antara Intel Core i5-10400F dan i7-10700.
Model Predator Orion 3000 yang menggunakan GTX 1660 Super berharga RM4,099 manakala model RTX 2060 Super pula berharga RM6,799.

Monitor Predator XB273U GX bersaiz 27 inci dan mempunyai paparan beresolusi 2560 x 1440 bersama kadar segar semula 240Hz. Jika 240Hz tidak mencukupi, anda boleh overclock monitor ini sehingga ia mencapai 270Hz! Monitor ini juga hadir bersama Nvidia G-Sync dan dijual pada harga RM3,299.

Acer CB32CK C pula merupakan sebuah monitor ultra-luas dengan resolusi 3440 x 1440 dan kadar segar semula 75Hz. Ia menggunakan skrin IPS dan hadir bersama AMD Radeon FreeSync. Anda boleh mendapatkan monitor ini pada harga RM1,799.
Kedua-dua monitor ini mempunyai sambungan USB Type-C dan menyokong penggunaan kuasa 65W.
Untuk maklumat lanjut mengenai produk-produk di atas, anda boleh melayari laman web rasmi Acer Predator.
Ikuti kami di Facebook dan Instagram.
Saksikan kami di YouTube.


Pernah rasa ingin bersenam sambil bekerja? Acer hari ini mengumumkan ‘meja basikal’ Acer eKinekt BD 3, sebuah meja yang menggabungkan ‘basikal’ ataupun lebih tepat, pengayuh yang mana setiap kayuhan akan menjana tenaga kinetik.
‘Meja basikal’ ini membolehkan anda bekerja sambil bersenam. Lebih menarik, kayuhan anda akan menjana 75 watt pada kadar 60 RPM. Tenaga dijana ini membolehkan anda mengecaj komputer riba dan peranti lain.
Peranti ini juga sesuai untuk anda yang bekerja dari rumah (WFH) atau di pejabat dan ia menawarkan dua port USB Type-A dan satu USB Type-C, penggantung beg dan pemegang minuman. Meja ini juga boleh diselaraskan ketinggian mengikut kesesuaian anda.
Dalam Mod Bekerja, permukaan meja akan lebih rapat dengan kerusi untuk anda duduk dalam keadaan tegak sambil menulis dan mengayuh. Dalam Mod Sukan, meja itu akan lebih jauh dan anda ada lebih ruang di bahagian kaki untuk kayuhan lebih laju. Nak ke mod bekerja balik? tarik saja permukaan meja ke posisi asal.
eKinekt ini juga mempunyai aplikasi mesra pengguna untuk anda melihat rekod kayuhan dan data kalori dibakar serta berapa banyak watts yang dijana.
Buat masa ini, produk ini hanya akan tersedia pada bulan Jun di Amerika Utara dan EMEA dan Taiwan pada April.
Tawaran harga tempatan masih lagi belum diumumkan.


Ramai menganggap PC gaming sebagai hobi golongan bangsawan kerana kebanyakan komponen komputer sangat mahal tetapi sebenarnya terdapat banyak pilihan bajet rendah.
Antara produk terbaru daripada Acer ialah monitor Acer Nitro XV240YP. Ia bersaiz 24 inci dan mempunyai paparan beresolusi HD penuh (1920×1080) serta kadar segar semula (refresh rate) 165Hz overclocked.

Perkara yang menarik tentang monitor ini ialah ia berharga RM699. Untuk sebuah monitor dengan kadar segar semula yang tinggi dan menggunakan paparan in-plane switching (IPS), itu harga yang agak berpatutan.
Kalau korang selalunya bermain Counter Strike: Global Offensive (CS:GO) atau apa-apa game first-person shooter yang memerlukan tindak balas sepantas kilat, ini mungkin monitor yang sempurna.
Untuk kegunaan lain seperti menikmati tontonan filem, video YouTube, dan siri Netflix, monitor ini tetap pilihan yang bagus. Ia mempunyai ciri HDR compatible yang membolehkan paparan HDR10.
Satu lagi ciri hebat monitor ini ialah ia datang dengan kaki (stand) yang boleh dipusing, diputar, dan diubah ketinggiannya. Senang cakap ia juga boleh dijadikan monitor kedua yang berdiri secara tegak (vertical).

Terdapat juga versi bersaiz 27 inci yang bernama Nitro XV270P. Ia mempunyai ciri-ciri yang sama dengan adiknya yang bersaiz 24 inci, cuma bezanya ia berharga RM899.
Acer juga mengeluarkan beberapa monitor lain yang ditujukan untuk golongan bangsawan sebenar seperti:

Acer Nitro XV273X – HD penuh 27 inci dengan kadar segar semula 240Hz – RM1,499
Acer Nitro XV340CKP – HD penuh 34 inci dengan kadar segar semula 144Hz – RM1,999
Predator XB273UGS – WQHD 27 inci dengan kadar segar semula 165Hz – RM2,199
Acer CB342CK – UltraWide QHD 34 inci – RM1,699

Korang dah boleh mula beli setiap monitor secara dalam talian di laman rasmi Acer di Shopee atau di mana-mana premis rasmi Acer.
Untuk mengetahui setiap ciri monitor-monitor yang ditulis di atas, korang boleh rujuk laman web rasmi Acer.
Ikuti kami di Facebook dan Instagram.
Saksikan kami di YouTube.


Predator Triton 500 SE (Special Edition)
Acer mengumumkan siri Predator Triton 500 SE (Special Edition) iaitu komputer riba gaming. Predator Triton 500 Se ini hadir dengan saiz 16 inci dengan yang menggunakan panel 165 Hz.
Dikuasakan dengan cip pemprosesan Intel Core 9th Generation, ia menawarkan pilihan sehingga NVIDIA GeForce RTX 3080 dan sehingga memori 64 GB DDR4. Dengan ketebalan 19.9mm sahaja ia nipis dan mudah untuk digunakan dimana-mana sahaja Walaupun nipis, bateri komputer riba ini boleh bertahan selama 12 jam. Dengan speksifikasi ini anda semestinya boleh menggunakan komputer riba ini untuk menstrim permainan video.
 Sistem penyejuk Acer’s Vortex Flow menggunakan tiga kipas penyejuk Acer AeroBlade generasi ke-5 yang akan menyedut udara sejuk dan menhembuskan udara panas pada tahap yang lebih pantas.
Predator Triton 500 Se ini dilancar untuk pasaran di negara terpilih tidak lama lagi.
Predator Helios 500
Kemaskini Helios 500 ini ditambah dengan beberapa komponen baru dan sudah semestinya memberi kepuasan kepada semua pengguna. Komputer riba ini hadir dengan paparan 17.3-inch Helios 500 dan panel 4K Mini LED 120 Hz dikuasakan oleh teknologi AUO AmLED dengan kadar segar semula 360Hz.
Predator Helios 500 juga hadir dengan cip pemprosesan 11th Gen Intel Core i9 yang boleh dilewahjam, NVIDIA GeForce RTX 3080, 64GB memori DDR4 dan dua slot SSD NVMe PCIe dan satu hard disk 2.5mm untuk penambahan storan.

Dengan NVIDIA Geforce RTX 3080 penggunaan untuk permainan video yang berat adalah tidak menjadi masalah dengan sistem penyejukan menggunakan polier Acer Power Gem dan Vortex Flow yang juga menggunakan tiga kipas penyejuk Acer Aeroblade generasi ke-5. Penstriman permainan video juga tidak akan menjadi masalah.
Menggunakan aplikasi PredatorSense, pengguna boleh mengguna dan mengubah sistem pencahayaan Predator Pulsar untuk papan kekunci dan bar cahaya mengikut cita rasa masing-masing.
Papan kekunci Predator Triton 500 SE mempunyai kekunci WASD  yang boleh ditukar dan ubah dengan Acer’s Racing keys atau MagForce keys, suis mekanikal Magtech akan memberi rasa seakan-akan menggunakan joystick yang membantu dalam pengawalan karakter di dalam permainan video yang dimain.
Acer bakal melancarkan komputer riba Predator Helios 500 di pasaran antarabangsa tidak lama lagi.


Acer Nitro kini kembali dengan naik taraf terkini dan lebih berkuasa.
Komputer riba Nitro kini mempunyai cip pemprosesan 13th Gen Intel Core dan NVIDIA GeForce RTX 40 Series GPU yang terbaharu.

Komputer riba ini sangat sesuai untuk anda yang mahukan pengalaman permainan video terbaik dan kasual.
Acer Nitro mempunyai dua saiz skrin iaitu 16 inci dan 17 inci serta lebih nipis dan ringan walaupun dengan saiz besar.
Siri NVIDIA GeForce RTX 40 terbaru juga akan memberikan prestasi terbaik dengan seni bina Ada Lovelace.
Acer Nitro 16

Acer Nitro 16 menawarkan skrin lebih besar sebanyak 5% dengan paparan WUXGA atau WQXGA dengan kadar segar semula 165 Hz yang menyokong NVIDIA Advanced Optimus.
Komputer riba ini juga mempunyai papan kekunci 4-zone RGB yang mempunyai sokongan warna gamut 100% sRGB.
Kadar skrin dengan badan komputer riba ini juga dinaikkan sebanyak 84% untuk menjadi lebih baik.

Acer Nitro 17

Acer Nitro 17 pula dikuasakan oleh cip pemprosesan 13th Gen Intel Core dan NVIDIA GeForce RTX 40 Series GPU dengan chasis kurang dari 3kg.
Skrin yang ada juga adalah FHD dengan kadar segar semula 144 Hz dan 165 Hz.
Windows 11 juga akan tersedia dan anda boleh mendapatkan RAM setinggi 32GB DDR5 4800 MHz dan 2TB M.2 PCIe Gen 4.

Kedua-dua komputer riba ini juga akan mempunyai Xbox Game Pass atau PC Game Pass yang penuh dengan pelbagai jenis permainan video.
Setiap model juga akan mempunyai Killer DoubleShot Pro iaitu Killer Wi-Fi 5 1650i memberikan bandwidth lebih banyak.
Sudah semestinya sambungan yang lebih baik dengan slot HDMI 2.1, pembaca microSD, dua port Thunderbolt 4 termasuk Power Delivery dan tiga USB 3.2 Gen 2 yang boleh digunakan untuk mengecas.
Buat masa ini belum ada tawaran dalam pasaran tempatan dan kita perlu menunggu Acer Malaysia mengumumkannya.


Acer hari ini memperkenalkan Acer Nitro 5 terbaru yang menggabungkan kuasa cip pemprosesan mobil Intel Siri-H Generasi ke-11 ( atau kod nama “Tiger Lake-H”) bersama pemprosesan grafik NVIDIA GeForce RTX 3060 untuk pasaran Malaysia.
Bersempena Jualan Pertengahan Tahun 7.7, Acer Malaysia juga menawarkan diskaun sehingga 50% bagi pembelian produk Acer di kedai-kedai rasmi Acer di laman Shopee dan Lazada.

Dijana cip pemproses mobil berkuasa, cip pemproses  Intel© Core™ Siri-H Generasi ke 11 ini dibangunkan khas untuk pemain-pemain permainan video dan pencipta kandungan yang mencari kuasa pemproses terbaik.
Digandingkan bersama NVIDIA GeForce RTX 3060, Acer Nitro 5 terbaru ini didatangkan dengan konfigurasi sehingga 16GB DDR4 RAM dan 512GB PCIe NVMe SSD.
Bagi mereka yang meninginkan lebih RAM dan kapasiti storan, Acer Nitro 5 boleh menyokong sehingga 32GB RAM dan tambahan slot memori 2.5″ SATA M.2.
Acer Nitro 5 ini juga didatangkan dengan rekaan tubuh yang kontemporari dan bergaya, dengan paparan skrin 15.6 inci jenis IPS FHD berbezel nipis, yang menyokong kadar segar semula 144Hz dan 72%NTSC gamut warna.
Ia juga turut dilengkapi dengan Wi-Fi6 dan port sambungan ethernet (RJ-45) yang menyokong Killer Ethernet E2600 untuk pengalaman permainan yang lancar. Pengguna juga dapat memantau suhu sistem, prestasi, mengubah kelajuan kipas dan customize empat zon kekunci RGB dengan satu sentuhan menggunakan kekunci khas NitroSense.

Komputer riba ini boleh didapati di kesemua kedai rasmi Acer dan kedai berdaftar Acer di seluruh negara.
Acer Nitro 5 dengan Intel i7-11800H dan 16GB RAM adalah berharga RM5,699. Pelanggan yang membeli versi ini daripada hari ini hingga 9 Julai 2021 daripada kedai rasmi Acer dan kedai-kedai berlesen di Shopee dan Lazada akan mendapat Acer Gateway FAE-i5 pro Wireless Headphone yang bernilai RM239.
Manakala, Acer Nitro 5 dengan Intel i5-11400H dan 8GB RAM adalah berharga RM4,799 dan boleh didapati bermula penghujung Julai 2021.
Jualan Tengah Tahun 7.7

Bersempena Jualan Tengah Tahun 7.7, Acer Malaysia juga menyediakan promosi-promosi menarik untuk siri laptop, dekstop, monitor dan aksesori di kedai rasmi Acer di Shopee dan Lazada.

Acer Swift 5 dengan rekaan nipis dan ringan yang dijana Intel Core Generasi ke-11 i7 boleh didapati dengan harga RM4,499 selepas diskaun sebanyak RM300 (harga asal RM4,799).
Pemotongan harga juga diberikan kepada monitor-monitor terpilih. Acer XV270P, Acer XB273UGX, AOpen 22CV1Q dan AOpen27HC5RP diberikan potongan melebihi 15% daripada harga pasaran.
Tambahan pula, aksesori juga diberikan potongan harga sehingga 50%, termasuk sarung laptop Acer 14 inci, Acer E300 Trueharmony Earphone dan headset gaming Predator Galea 311.
Acer juga mengumumkan potongan harga RM500 untuk model Predator Helios 300 pada Julai.
Predator Helios 300 dilengkapi dengan kad pemproses grafik NVIDIA GeForce RTX 3060, di mana Predator Helios 300 (PH315-53-79E7) dengan Intel Core i7-10870H kini boleh didapati dengan harga RM5,499, manakala Predator Helios 300 (PH315-53-58U0) dengan Intel Core i5-10500H kini berharga RM4,799.
Kedai Rasmi Acer (Shopee), Acer-Just IT, Acer-NBP, Lazada-Aoneplus, Lazada- NBP


Acer Malaysia mengumumkan model terbaharu bagi Nitro 5 yang akan hadir ke pasaran tak lama lagi.
Melihat kepada reka bentuk, ia mempunyai corak berwarna merah dan menggunakan papan kekunci RGB tapi masih ringan untuk sebuah komputer riba gaming.

Terdapat enam model keseluruhan yang mana ia menggunakan pemprosesan Ryzen 5 5600H, Ryzen 7 5800H dan Ryzen 9 5900HX. Bagi model asas yang menggunakan grafik GTX 1650, ia dilengkapi dengan skrin 15.6 inci FHD IPS dan kadar segar semula 144Hz.
Ia juga dilengkapi oleh DDR4 sebanyak 8GB RAM yang boleh ditambah sehingga 2x 16GB RAM. Persamaan bagi kesemua model ini adalah beratnya iaitu hanya 2.2 kg, sesuai untuk dibawa ke mana saja.
Bagi model menggunakan Ryzen 7 5800H, terdapat tiga pilihan CPU iaitu NVIDIA GeForce RTX 3060, NVIDIA GeForce RTX 3070 dan NVIDIA GeForce RTX3080.

Hanya dua model boleh dipra-tempah bermula hari ini iaitu model CPU AMD Ryzen 5 5600H dan CPU AMD Ryzen 7 5800H dengan GTX 1650. Kedua-duanya dijual bermula dengan harga RM3,699 dan RM4,199.
Anda boleh mula membuat pra-tempah varian GTX bagi produk terbaru Acer Nitro 5 bermula hari ini di Shopee dengan diskaun RM100 dan di estor Acer, Lazada pada 15 April.
Setiap pra-tempah juga akan berserta hadiah percuma.

Bagi varian AMD Ryzen 7 dengan RTX 3060 pula, pra tempah bermula pada 27 hingga 29 April dengan harga RM4,899.
Tiga varian berkuasa tinggi iaitu dua AMD Ryzen 7 dengan RTX 3070 dan AMD Ryzen 9 dengan GTX 3080 pula pada 10-12 Mei ini.

Bagi monitor gaming siri Nitro QG1 pula, ia hadir dengan resolusi HD penuh dan AMD FreeSync.
Ia juga mempunyai kadar segar semula 165Hz, sesuai untuk permainan video yang memerlukan kelancaran tinggi. Ia juga ada sokongan HDR10 dan teknologi BlueLightShield untuk mengurangkan masalah mata letih.

Anda boleh pra-tempah dengan harga diskaun rm699 (harga asal RM749) bermula hari ini hingga 16 April sahaja di laman e-dagang Shopee.


Semalam, Acer mengumumkan kejohanan berprestij mereka, Asia Pacific Predator League 2020 akan ditunda dan disambung semula pada Jun atau Julai tahun ini di atas kerisauan wabak Koronavirus yang melanda ketika ini.
Sebelum ini, pasukan PlayerUnknown’s Battlegrounds (PUBG) –Battle Arena Elites (B.A.E) dan Dota 2 negara iaitu Flower Gaming sudah bersedia untuk menyahut cabaran di Manila, Filipina pada akhir Februari.
Berikutan penundaan itu, Acer mendedahkan 20,000 tiket dijual bagi kejohanan dengan prizepool AS$400,000 (RM1.64 juta) itu.
Untuk pengetahuan semua, Predator League 2020 ini adalah edisi ketiga dan sebelum ini Grand Finals diadakan di Jakarta dan Bangkok.
Ia mengumpulkan 12 pasukan Dota 2 dan 16 pasukan PUBG dari beberapa negara di Asia Pasifik antaranya Malaysia, Filipina, Indonesia dan Thailand.
Nantikan pengumuman lanjut dari Acer bagi penjadualan semula kejohanan ini kelak.
Ikuti kami di Facebook dan Instagram.
Saksikan kami di YouTube.


Kejohanan Asia Pacific Predator League 2020/21 kini bermula yang mana peringkat Grand Final diadakan dalam talian bermula hari ini hingga 11 April.
Ia dibahagikan kepada empat kejohanan, dua untuk Dota 2 dan dua untuk PUBG.
Terdapat lima pasukan yang mewakili  Malaysia dalam kejohanan ini iaitu Boss Gold dan Battle Arena Elites untuk PUBG manakala Team Star, Team Galaxy Racer dan Team Mystery bertanding untuk Dota 2.

Team Star yang dulunya dikenali sebagai Flower Gaming adalah juara bagi Predator League 2019 Malaysia Final.

Pasukan-pasukan ini ada yang layak untuk edisi yang sepatutnya dilangsungkan pada tahun lalu sebelum dibatalkan kerana COVID-19. Beberapa pasukan lain turut dijemput oleh pihak Acer.
Sebanyak AS$400,000 (RM1.65 juta) akan dipertandingkan untuk keseluruhan kejohanan ini.
Pemenang setiap kejohanan ini akan membawa pulang Perisai APAC Predator League dan produk terpilih daripada Predator.
Barisan pengulas.
Bersama-sama Predator League juga, Acer Malaysia sekarang sedang menawarkan sehingga RM1,300 diskaun bagi desktop gaming dan hadiah istimewa bernilai RM638 untuk gaming laptop serta RM500 pengurangan bagi Acerpure Cool pada RM799 (harga asal: RM1,299) di kedai Acer yang rasmi di Shopee dan Acer Store.

Layari laman rasmi Facebook Predator Gaming Malaysia, Instagram @PredatorGamingMy untuk info lanjut mengenai kejohanan ini.


Acer Malaysia menerusi produk gamingnya, Predator mengumumkan penajaan ke atas organisasi e-sukan, Geek Fam bermula hari ini di majlis pembukaan Geek Fam Arena di pusat membeli belah Lot 10, Kuala Lumpur tadi.
Bagi korang yang belum tahu, Geek Fam terkenal dengan pasukan Dota 2 dan League of Legends yang sentiasa konsisten dalam arena e-sukan tempatan. Skuad Dota 2 mereka pernah memenangi kejohanan Asia Pacific Predator League 2018 di Jakarta dan skuad LOL di tempat teratas dalam League of Legends Championship Malaysia (LCM) Spring 2018.
Pengarah Produk dan Jualan Acer Malaysia, Johnson Seet sangat berbesar hati dengan penajaan ini.
“Kami sudah lama meninjau dan menyelami komuniti gaming di Malaysia. Dengan itu, kami memahami kehendak mereka dan terus menyediakan barisan produk gaming yang bersesuaian dan berteknologi tinggi.
“Penajaan ke atas Geek Fam menunjukkan kami begitu komited untuk bersama-sama mengejar kejayaan dengan mereka,”
Pengasas Geek Fam, Lim Keat Kuang juga senang hati dengan penajaan itu. Dia percaya skuad Geek Fam akan melangkah lebih jauh dengan adanya bantuan daripada Predator.
Penajaan ini juga menunjukkan pemain Geek Fam akan berlatih dengan lebih baik dengan adanya kelengkapan dari Predator termasuk monitor, desktop dan laptop yang khusus untuk gaming.
Bagi korang yang ingin mengunjungi Lot 10, jangan lupa untuk singgah di tingkat 3 yang mana Geek Fam Arena menganjurkan pelbagai aktiviti menarik sehingga Ahad (15 April) dan juga cabutan bertuah. Akhir kata, tahniah kepada Geek Fam! Semoga terus berjaya dalam arena e-sukan tanah air!


Sempena hujung tahun 2018, Acer Malaysia melancarkan dua gaming monitor baru iaitu 4K Predator XB273K dan Acer Nitro XV273K.
XB273K yang berharga RM4,599 boleh overclock dengan kadar segar semula yang sangat pantas iaitu 144Hz, mempunyai kadar respons 4ms dan teknologi NVIDIA G-sync tanpa kompromi terhadap aspek prestasi, warna dan kelajuan ketika bermain permainan video. Sementara itu, Acer Nitro XV273K pula direka untuk permainan video kasual yang luar biasa pada harga mampu milik (RM2,999).
Acer Nitro XV273K monitor Predator XB273K Monitor
Tambahan lagi, Acer Nitro ini mempunyai AMD Radeon Free Sync, memenuhi keperluan permainan video dengan resolusi lebih tinggi menerusi Ultra High Density (UHD), kadar segar semula 120/144Hz dan Visual Response Boost (VRB) 1ms,
Chan Weng Hong, lima dari kiri
Pengurus Besar Produk, Jualan & Pemasaran Acer Sales & Services Sdn Bhd, Chan Weng Hong berkata, monitor Predator menjadi pilihan utama dalam kejohanan esports di peringkat tempatan dan antarabangsa kerana prestasi serta ketahanan yang dimilikinya.
“Acer Malaysia sentiasa mengikuti perkembangan bagi memahami keperluan pemain dan melangkaui sempadan teknologi demi membawa pengalaman baru bermain permainan video ke tahap seterusnya (kompetitif),”
Monitor Predator XB273K boleh didapati mulai pertengahan Disember ini di kedai jualan rasmi dalam talian Acer dan semua premis jualan rasmi Acer di seluruh negara sementara XV273K pula akan dijual pada pertengahan November ini.
Acer Malaysia juga pada masa yang sama berkolaborasi bersama jenama pakaian Pestle & Mortar yang memfokuskan pakaian streetwear yang ikonik.

Rekaannya ada dua iaitu Acer Swift pada harga RM99 dan Predator, Conquer New Worlds berharga RM109. Ia boleh dibeli di SINI.


Jenama Acer adalah salah satu jenama yang tidak perlu pengenalan lagi di Malaysia. Ia adalah salah satu jenama yang boleh diharap di rumah mahu pun di pejabat. Oleh itu, Acer meningkatkan lagi taraf komputer ribanya dengan pengenalan Acer Swift 3 dan Swift 5 yang dilengkapi pemproses Intel 12th Gen yang serba boleh.
Acer Swift 5

“Direka bentuk untuk eksekutif dan profesional yang sering bergerak, Acer Swift 5 terbaharu menawarkan keseimbangan prestasi dan mudah alih yang sempurna,” kata James Lin, Pengurus Besar, Komputer Riba, Perniagaan Produk IT, Acer.
“Komputer riba yang disahkan Intel Evo bukan sahaja memberikan pengalaman yang hebat, ia ditempatkan dalam chasis unibody mesin CNC nipis dan ringan bergaya yang menampilkan paparan skrin sentuh yang cantik,” tambah Lin.

Komputer riba ini dilengkapi pemproses generasi ke-12 terbaru Intel dengan grafik Iris Xe. Sama seperti model sebelumnya, ia juga kekal nipis dan ringan dengan chasis tipis 14.95mm yang yang hanya berat sebanyak 1.2kg.
Selain itu, Swift 5 juga dilengkapi dengan skrin berdaya sentuh 16:10 yang lebih tinggi dengan resolusi 2560 x 1600 dan nisbah skrin-ke-badan 92.22%, tetapan memori sebanyak 16GB RAM dan 2TB PCIe Gen4 SSD, pembaca cap jari terbina dalam butang kuasa dan sehingga 10 jam hayat bateri.

Acer Swift 3
Acer Swift 3 pula adalah komputer riba 14-inci serba baharu yang sangat sesuai digunakan semasa dalam perjalanan. Tersedia dalam tiga reka bentuk yang alam 3 warna menarik, komputer riba ini dilengkapi pemproses Intel 12th Gen dan storan SSD sehingga 2 TB.

Ia menampilkan paparan 16:9 QHD atau paparan sentuhan FHD terang dan kamera web FHD dengan teknologi TNR Acer untuk panggilan video yang lebih baik, manakala Wi-Fi 6E dan Audio DTS menyumbang kepada pengalaman penstriman yang sangat baik.
Kedua-dua komputer riba ini dilengkapi USB Type-C, USB Type-A dan HDMI 2.1.
Acer Swift 5 berharga AS$1,499 (RM6,300) manakala Acer Swift 3 akan bermula pada harga AS$849.99 (RM3,569). Kedua-dua komputer riba ini akan dilancarkan di Malaysia tidak lama lagi namun tarikh pelancaran atau harga tempatan belum diumumkan oleh Acer.


Acer telah mendedahkan enam model baharu monitor gaming dalam siri produk Predator dan Nitro di acara [email protected] 2020 Global Press Conference yang disiarkan secara langsung semalam. Anda boleh menonton rakaman siaran langsung tersebut di YouTube dan Facebook.
Tidak kira sama ada anda pemain profesional yang menceburi bidang e-sukan atau sekadar pemain biasa yang hanya ingin berseronok, Acer menjanjikan terdapat pilihan yang sesuai dalam kumpulan monitor baharu ini.
Untuk mereka yang lebih mementingkan prestasi permainan dan tindak balas pantas, monitor dari siri Predator XB3 lebih sesuai dengan adanya kadar segar semula yang sangat tinggi dan masa tindak balas hampir serta-merta.
Tiga model baharu dalam siri ini adalah Predator XB273U NV, Predator XB253Q GW, dan Predator XB323U GX. Berikut adalah spesifikasi untuk setiap monitor tersebut:
Acer Predator XB273U NV

Saiz paparan: 27 inci
Jenis paparan: IPS
Resolusi: 2560 x 1440
Masa tindak balas: 1ms
Kadar segar semula: 170Hz
Penilaian Delta E<1
Liputan spektrum warna 95% DCI-P3
Pengesahan VESA DisplayHDR 400
Teknologi perlindungan mata Acer VisionCare 4.0

Acer Predator XB253Q GW

Saiz paparan: 24.5 inci
Jenis paparan: IPS
Resolusi: 1920 x 1080
Masa tindak balas: sehingga 0.5ms
Kadar segar semula: 280Hz (overclockable)
Nvidia G-Sync

Acer Predator XB253Q GW

Saiz paparan: 32 inci
Jenis paparan: IPS
Resolusi: 2560 x 1440
Masa tindak balas: sehingga 0.5ms
Kadar segar semula: 280Hz (overclockable)
Nvidia G-Sync
Liputan 99% AdobeRGB
Pengesahan VESA DisplayHDR 600

Ketiga-tiga monitor di atas merupakan monitor rata yang mempunyai spesifikasi menarik. Jika anda lebih gemar menggunakan monitor lengkung, jangan risau. Acer juga mengumumkan sebuah monitor lengkung bersaiz 34 inci iaitu Predator X34 GS.
Acer Predator X34 GS merupakan sebuah monitor ultra-luas yang berlengkung. Ia menggunakan paparan IPS bersama resolusi 3440 x 1440 dan kadar segar semula 180Hz (overclockable). Pergerakan pantas dapat dipaparkan dengan baik di monitor ini dengan masa tindak balas sehingga 0.5ms.

Dari segi ketepatan warna, monitor ini mempunyai pengesahan VESA DisplayHDR 400 dan liputan spektrum 98% DCI-P3. Satu lagi ciri yang bagus ialah ia dipasang dengan dua pembesar suara 7 watt.
Untuk pemain kasual pula, Acer mengesyorkan monitor siri Nitro baharu iaitu Nitro XV272U KV dan Nitro XV272 LV akan memberikan pengalaman yang sangat memuaskan. Berikut adalah spesifikasi dua monitor tersebut:
Acer Nitro XV272U KV

Saiz paparan: 27 inci
Jenis paparan: IPS
Resolusi: 2560 x 1440
Masa tindak balas: 1ms
Kadar segar semula: 170Hz
Nilai rendah Delta E<1
Liputan spektrum warna 95% DCI-P3

Acer Nitro XV272 LV

Saiz paparan: 27 inci
Jenis paparan: IPS
Resolusi: 1920 x 1080
Kadar segar semula: 165Hz
Liputan warna 90% DCI-P3
Nilai rendah Delta E<1

Bagaimanapun, Acer tidak menyatakan tanda harga dan tarikh pelancaran untuk semua monitor yang disenaraikan di atas. Penulis telah menghubungi Acer untuk mendapatkan maklumat tersebut. Artikel ini akan dikemaskini apabila pihak Acer memberi jawapan.
Ikuti kami di Facebook dan Instagram.
Saksikan kami di YouTube.


Acer Malaysia minggu lalu mengumumkan tiga model komputer riba Predator baru Predator Triton 500 SE (Special Edition), Predator Helios 500 dan juga Predator Helios 300.
Predator Triton 500 SE (Special Edition) dan Predator Helios 500 dikatakan mempunyai keupayaan sehebat komputer desktop.
Predator Triton 500 SE (Special Edition)

Predator Triton 500 SE hadir dengan pemprosesan 11th Gen Intel® Core™ i9 dan GPU sehingga NVIDIA® GeForce RTX™ 3080.
Dengan rekabentuk casis baru yang membawa rekaan ‘incognito’ yang juga sesuai digunakan untuk bekerja.
Komputer riba ini juga akan mempunyai RAM sehingga 32GB DDR4 dengan 1TB PCIe yang pantas.
Saiz skrin adalah 16 inch dengan paparan WQXGA.
Ditambah juga dengan AeroBlade™  3D fan generasi kelima yang pasti akan mengurangkan panas komputer riba anda.
Predator Triton 500 SE akan dijual pada harga RM8,999 sehingga RM12,999.
Predator Triton 500 SE kali ini dengan beberapa kemas kini terbaru pasti lebuh memuaskan dan lebih baik dari edisi lama.
Anda juga akan mendapat hadiah percuma bernilai RM2,414.
Predator Helios 500 – komputer desktop bergerak

Dikuasai NVIDIA® GeForce RTX™ 3080 dan procesor 11th Gen Intel® Core™ i9-11980HK, Predator Helios 500 mempunyai kuasa yang lebih dari cukup untuk apa-apa jenis permainan video AAA.
Bakal mempunyai RAM DDR4 sehingga 64GB dan juga dua 1TB PCIe NVMe Gen 4 SSD storage dalam konfigurasi RAID0.
Skin panel komputer riba ini adalah 17.3” inci dan bagi versi Intel® Core™ i9 panel itu akan mempunyai 4K Mini LED UHD dengan 120Hz.
Manakala Intel® Core™ i7 pula akan mempunyai FHD 360Hz dengan 3 Ms masa respon.
Dengan kuasa kipas Vortex Flow dan Aeroblade™ akan memberi kelebihan untuk suhu komputer riba anda.
Predator Helios 500 juga akan menggunakan papan kekunci Acer’s Racing Key atau Magforce yang mempunyai suis mekanikal Magtek.
Predator Helios 500 juga akan mempunyai banyak port seperti HDMI 2.1, mini-DP 1.4, USB Type-C Thunderbolt™ 4, USB 3.2 Gen2 ports dan satu RJ-45 port.
Komputer riba ini akan dijual pada harga bermula RM13,999 bermula 30 Oktober ini.
Anda juga layak menerima hadiah percuma bernilai lebih daripada RM2,000 yang merangkumi Predator Gaming Chair, Predator Gaming Utility Backpack, Predator Galea 350 Headset dan barangan edisi terhad.
Sebarang pembelian Predator Triton 500 SE atau Predator Helios 500 dari 30 Oktober sehingga 6 November layak menerima semua hadiah percuma yang disebut di atas dengan nilai keseluruhan berjumlah lebih daripada RM2,000.
Predator Helios 500 adalah yang paling tinggi spesifikasi dan sudah pasti seperti desktop bergerak.
Kemudahan membawa kemana-mana dengan speksifikasi seperti ini tidak sahaja boleh digunakan untuk bermain permainan video malah boleh terus membuat penstriman dari komputer riba ini tanpa apa-apa masalah.
Predator Helios 300 – Siri Predator paling popular

Predator Helios 300 dikemaskini dengan pemprosesan 11th Gen Intel® Core™ i9 dan NVIDIA® GeForce RTX™ 3070.
Komputer riba ini mempunyai pilihan saiz skrin dari 15.6 inci ke 17.3 inci dan mempunyai 165Hz QHD IPS display dan 360Hz FHD IPS dengan 100% sRGB colour gamut.
Komputer riba ini akan mempunyai 32GB DDR4 RAM dan sehingga 1TB PCIe NVMe SSD termasuk satu tambahan HDD dan satu M.2 yang menyokong dua PCIe NVMe SSD.

Anda boleh terus membuat pra-tempah Predator Helios 300 di Acer estore, kedai Acer Flagship di Shopee dan rakan bertauliah Predator.
Harga Predator Helios 300 akan bermula dari RM7,999 untuk versi 17 inci dan variasi 15 inci akan bermula pada harga RM6,299.

Predator Helios 300 merupakan siri Predator yang paling popular dan paling berpatutan untuk semua masyarakat.
Spesifikasi kali ini pasti memuaskan dan sangat membantu untuk semua gamer yang ada.
Bagi tempahan awal untuk kesemua komputer riba yang bermula dari 30 September 2021 sehingga 6 Oktober 2021.
Anda layak menerima hadiah percuma bernilai lebih daripada RM1,000 yang merangkumi Predator Gaming Utility Backpack, Predator Galea 350 Headset dan barangan edisi terhad.
Predator Tribe

Memperkenalkan Predator Tribe untuk semua golongan masyarakat yang sukakan permainan video.
Predator berkolaborasi dengan Ai Gaming, ChuChu Gaming, MasterRamen and Spartanker yang digelar sebagai Predator Tribal Guardians.
Merchandise Edisi Terhad ini juga akan mempunyai rekaan dari kesemua Predator Tribe yang ada.
Rekaan merchandise ini juga adalah hasil kerjasama Vince Low.
Predator juga mengumumkan kolaborasi dengan Team Secret dan Team Lugiami.
Predator juga akan membuat pertandingan VALORANT dan Mobile Legends Bang Bang dengan jumlah wang hadiah sebanyak RM57,000.

Sebarang maklumat lanjut anda boleh melayari Facebook Predator Malaysia @PredatorGamingMY dan juga Acer estore.


Selepas tamatnya kejohanan dunia Mobile Legends, M4 yang diadakan di Jakarta, Indonesia pada 1 Januari hingga 15 Januari lalu, jurulatih RRQ Hoshi, Adi Syofian “Acil” rasmi meninggalkan pasukan.
Selepas kekalahan RRQ Hoshi di tangan Blacklist International 2-3, netizen Indonesia yang melampau bertindak mengecam dan seterusnya meletakkan kesalahan pada jurulatih itu.

View this post on Instagram

A post shared by Team RRQ (@teamrrq)

Pengumuman itu dibuat menerusi satu video Team RRQ di media sosial yang berdurasi selama 9 minit, menceritakan bagaimana Acil memulakan kariernya di RRQ dan memimpin pasukan itu di kejohanan dunia.
Sebelum ini, Acil memimpin pasukan itu di kejohanan dunia M1 di mana RRQ berjaya mendapatkan gelaran naib juara.
Selain itu, pencapaian lain adalah:

Tempat kedua MPL ID musim kelapan

Tempat kedua MPL ID musim kesepuluh

Tempat kedua di Sukan SEA 2021

Tempat ketiga di kejohanan dunia, M4


Permainan Call of Duty: Warzone sudah menerima jumlah pemain yang menipu di dalam permainan. Hal ini juga berlaku di Vanguard yang masih di dalam ujian beta.
Hari ini, pihak Activision melalui laman Twitter rasmi Call of Duty, menyiarkan satu mesej yang berbaur amaran buat pemain yang menipu dengan tajuk “Jumpa anda esok”.

See you tomorrow. pic.twitter.com/BAvAGPkTzx
— Call of Duty (@CallofDuty) October 12, 2021

“Kami sukakan pemainan. Itu adalah minat kami. Kami berbesar hati untuk membuat permainan bagi peminat terhebat di dunia. Kami tidak selalunya melakukannya dengan betul, tetapi kami komited untuk melakukan yang terbaik.
“Penipuan menghilangkan keseronokan buat semua. Tiada siapa suka penipu. Matlamat kami adalah untuk membawa keseronokan dan pengalaman permainan yang adil. Untuk pembangun kami, untuk peminat kami dan paling penting untuk para pemain Call of Duty di serata dunia,”
Mesej itu kemudiannya diakhiri dengan ayat yang berbaur ugutan buat penipu “Tiada tolenransi buat penipu dan anda akan tahu apa yang kami maksudkan,”
Isu penipu, penggodam di dalam permainan Call of Duty ini sudah terlalu kerap berlaku. Bahkan pihak Activision sendiri sudah melaksanakan pelbagai usaha untuk menghapuskan isu ini termasuk melaksanakan ‘gelombang sekatan’.
Mungkin melalui mesej yang disampaikan ini, sedikit sebanyak akan memberikan peminat sedikit harapan terhadap permainan ini meskipun masih ramai yang ragu-ragu dengan kemampuan ‘anti-cheat’ Activision.
Call of Duty: Vanguard akan dilancarkan secara rasmi pada 5 November ini di platform Xbox Series X|S, Xbox One, PlayStation 5, PlayStation 4 dan PC.


Syarikat besar Activition Blizzard Inc pencipta World of Warcraft dan Diablo disaman oleh pekerja wanita atas gangguan seksual, gaji tidak setimpal dan pembalasan dendam oleh kakitangan lain.
Selepas penyiasatan selama dua tahun oleh California Department of Fair Employment and Housing, sudah menjumpai bahawa pekerja wanita di Activision Blizzard mengalami  diskriminasi dengan pelbagai masalah kerja.
Ini termasuk suasana tempat pekerja, masalah pampasan, tugasan, kenaikan pangkat dan pemberhentian kerja.
Pihak atasan syarikat Activision Blizzard juga gagal menghentikan diskriminasi dan gangguan ke atas pekerja perempuan.
Pihak agensi juga memberitahu bahawa staf lelaki juga bermain permainan video semasa waktu bekerja dan membahagi kerja mereka kepada staf wanita.
Staf wanita juga membuat aduan bahawa mereka susah untuk naik pangkat akibat dikhuatiri mengandung dan selalu dikritik apabila terpaksa meninggalkan kerja untuk mengambil anak-anak mereka di tempat penjagaan kanak-kanak.
Ada juga staf wanita yang dihalau dari bilik penyusuan anak atas dasar staf mahu gunakan bilik itu sebagai bilik mesyuarat.
Pihak agensi juga akan memohon Activision Blizzard atas pematuhan untuk menjaga hak asasi pekerja wanita seperti gaji tidak dibayar, perubahan gaji, pembayaran semula dan juga kehilangan gaji dan juga hak asasi untuk staf-staf perempuan di Activision Blizzard.
Setakat ini masih belum ada apa-apa kenyataan dari Activision Blizzard mengenai kes ini.
Sumber rujukan: BloombergLaw


Activision Blizzard kini disaman oleh Mahkamah Amerika Syarikat kerana melanggar undang-undang anti monopoli dan gaji pemain.
Dua permainan video yang dikaitkan dalam masalah ini adalah Overwatch dan Call of Duty.
Saman itu mengatakan Activision dan beberapa pasukan e-sukan menggunakan pembayaran baki cukai yang direka untuk menghukum pasukan jika pemain berjaya melepasi beberapa tahap pampasan.

Pihak mahkamah juga bersetuju dengan penyelesaian yang dipohon.
“Kami masih percaya dengan cukai yang diberikan adalah mengikut undang-undang dan tidak memberi impak besar kepada gaji pemain,” ujar jurucakap dari Activition Blizzard.
Pihak mahkamah bahagian akta persaingan mengatakan pemain profesional e-sukan sama seperti pekerja lain layak untuk menerima faedah dalam perkhidmatan mereka.
Activision Blizzard kini perlu membuat peraturan baharu yang tidak menghalang pampasan atau menghukum mana-mana pemain yang dibayar gaji lebih.


Activision Blizzard berada dalam keadaan bagai cacing kepanasan pada masa ini atas tuduhan kes gangguan seksual dan diskriminasi. Ramai daripada jawatan atasan syarikat itu juga meletakkan jawatan, sama ada sebab kes-kes itu ataupun atas sebab peribadi.
Activision Blizzard tidak mahu menentang Suruhanjaya Equal Employment Opportunity (EEOC) di mahkamah, jadi mereka menyelesaikan tuntutan bahawa ia melanggar hak sivil pekerjanya.
Sebagai sebahagian dari perintah, Activision Blizzard bersetuju untuk membayar AS$18 juta sebagai pampasan untuk ‘penuntut yang layak.’ Syarikat itu juga akan mengambil langkah-langkah memastikannya mematuhi Civil Rights Act dan peraturan kerja sama lain. Namun, Activision Blizzard menafikan adanya perlanggaran undang-undang.
Dalam persetujuan yang diajukan oleh EEOC, suruhanjaya itu menjelaskan bahawa saman sivil itu timbul kerana menerima aduan dalam pelbagai bentuk gangguan dan diskriminasi. Inilah cara keputusan itu menerangkannya:

“Activision Blizzard dituduh terlibat dalam amalan pekerjaan yang melanggar undang-undang dengan membuat pekerja, individu, atau sekumpulan individu melakukan gangguan seksual, diskriminasi dan/atau kejadian yang berkaitan.’

Walaupun Activision Blizzard tidak mengaku salah dalam kes ini, EEOC tetap akan mengagihkan wang AS$18 juta itu kepada mangsa yang layak.
Bobby Kotick, CEO Activision Blizzard, mengatakan bahawa penglibatan EEOC sesuatu yang positif terhadap syarikat itu.
“Kami akan terus waspada dalam komitmen kami untuk menghilangkan gangguan dan diskriminasi di tempat kerja,” kata Kotick.
“Kami mengucapkan terima kasih kepada EEOC atas penglibatannya yang membina kerana kami berusaha memenuhi komitmen kami untuk membasmi tingkah laku yang tidak sesuai di tempat kerja,” tambahnya.
Walaupun Activision Blizzard berusaha untuk menyelesaikan masalah mereka dengan EEOC, Department of Fair Employment and Housing di California masih menyiasat Activision Blizzard untuk diskriminasi gaji, gangguan seksual, dan pelanggaran undang- undang pekerjaan lain.
Selain itu, Securities and Exchange Commission juga menyiasat sama ada Kotick dan eksekutif lain gagal mendedahkan aduan gangguan seksual kepada pelabur dan itulah sesuatu yang dipertimbangkan oleh kumpulan pelabur tertentu untuk menyaman Activision Blizzard.


Selepas menjanjikan ‘sesuatu akan tiba buat penipu’, pihak pembangun Call of Duty hari ini melancarkan sistem anti-cheat, bagi menyelesaikan isu penipun di dalam permainan mereka.
Pengenalan RICOCHET diumumkan melalui laman Twitter rasmi Call of Duty, di mana ianya akan tiba pada hari pertama kemaskini Pasifik buat Warzone. Ia kemudiannya akan tiba buat Vanguard kemudian tahun ini.

This is RICOCHET Anti-Cheat – a new anti-cheat system arriving on Day 1 of #Warzone’s Pacific Update later this year.
 Stay tuned for more updates from #TeamRICOCHET in the following weeks. Learn more about our full anti-cheat plan: https://t.co/FvKpaS46DW pic.twitter.com/BHErfDSZ29
— Call of Duty (@CallofDuty) October 13, 2021

RICOCHET adalah sistem anti-cheat berasaskan kernel. Namun, ia hanya akan dilancarkan buat pengguna PC sahaja. Walaubagaimanapun, pihak Activision menjanjikan sistem ini “akan memberi faedah buat pengguna konsol” ketika permainan silang platform.
Sumber: Dot Esports


Activision mengumumkan mereka sedang membangunkan permainan video mudah alih dari siri Call of Duty.
Beenox dan Activision Shanghai akan menjadi studio yang akan membuat siri Call of Duty Mobile ini.
Permainan video ini sebenarnya telah menjadi tarikan dari bulan Jun lagi apabila Activision mencari pekerja untuk membuat permainan mudah alih ‘AAA’.
Katanya sebelum ini mungkin Call of Duty: Vanguard dikatakan sebagai siri baru ini untuk pelantar mudah alih.
Adakah Call of Duty Warzone ini di telefon pintar ini akan menjadi sepopular Call of Duty Mobile?


Activision secara tidak langsung sudah menyekat pembebasan sistem cheat yang tidak dapat dikesan. Penerbit memohon agar pengembangan sistem dihentikan selepas melihat rakamannya di Call of Duty: Warzone.
PC Gamer melaporkan mengenai cheat itu yang dikenali sebagai User Vision Pro. Ianya adalah sebuah cheat assist dan auto-fire cheat. Ianya berjaya dirakam dan sudah tersebar, menunjukkan kesan di dalam permainan video Call of Duty: Warzone. Ianya tidak dapat dikesan dan dihentikan dan dapat dijalankan di mana-mana platform konsol mahupun PC.
Oleh kerana skrip berjalan di komputer yang berbeza, tidak ada unsur file permainan yang akan diubah. Justeru, ia boleh menepis perisian anti-cheat yang dibuat oleh pembangun. Fakta tentang Call of Duty: Warzone adalah permainan yang digunakan untuk memaparkan perisian cheat sudah memaksa Activision untuk turun padang.
Selepas mereka memaksa untuk penghapusan video yang menampilkan User Vision Pro, Activision kemudiannya menyuruh pencipta User101 untuk menutup laman web yang berkaitan dengan cheat itu dan menghentikan pembangun dari terus membaik pulih sistem itu.
“Kenyataan ini tidak diperlukan. Namun begitu, di atas permintaan Activision Publishing, Inc (“Activision”), saya tidak akan mengembangkan lagi atau menyediakan akses ke atas perisian yang dapat digunakan untuk mengeksploitasi permainan mereka. Saya tidak berniat untuk melakukan apa-apa yang tidak sah.” ujarnya.
“Teknologi jenis ini mempunyai manfaat untuk membantu sebenarnya, contohnya dengan menunjukkan kamera web kepada diri sendiri, anda akan dapat mengawal pergerakan tanpa menggunakan anggota badan. Sayangnya, kerana kemungkinan kesan negatifnya, saya tida akan mengembangkannya dengan lebih jauh.” tambah beliau.

Ladies and gentlemen, I present you the next generation of cheating now available on console, and has been for a while but lately its been becoming more popular and more of a trend, consoles are no longer a safe space to play your games legit anymore pic.twitter.com/iEQzPVFf1h
— Anti-Cheat Police Department 🕵 (@AntiCheatPD) July 5, 2021

Rakaman sistem ini juga dikongsi melalui akaun Twitter Anti Cheat Police Department, yang membantu menyebarkan pengetahuan mengenai cheat dengan lebih meluas. Selain itu, mereka memberikan amaran kepada pemain bahawa cheat itu sedang di dalam pengembangan.
Mereka bimbang bagaimana cheating menjadi kebiasaan di dalam permainan konsol dan kemungkinan masalah yang dapat dibawa oleh perisian ini ke permainan yang mempunyai pelbagai pemain kompetifif di konsol.


Jenama rantaian kedai kafe minuman teh, Tealive mengacah satu kerjasama atau mungkin kolaborasi bersama Mobile Legends: Bang Bang.
Dalam satu posting ringkas di Instagram, mereka memuat naik satu foto dan menulis “Tealive X MobileLegends: Bang Bang”.

Jika dilihat di poster tersebut, ada tertulis juga nama UniPin yang mana merupakan satu syarikat penyedia perkhidmatan tambah nilai untuk MLBB. Ada kemungkinan pengguna UniPin akan menerima baucar Tealive dengan pembelian Diamonds melaluinya.
Menerusi akaun @tealiveasia itu juga, tidak banyak info dikongsikan tapi peminat boleh menantikan berita selanjutnya pada 1 Mei nanti.


Penantian lebih setahun untuk Final Fantasy 7 Remake ke PC ternyata memberikan kekecewaan kepada pemain selepas mereka menemukan beberapa masalah besar pada permainan itu.
Pihak PC Gamer melaporkan, terdapat banyak kekurangan pada tetapan grafik. “Tiada pilihan kadar bingkai boleh ubah, tiada cara untuk ubah anti-aliasing, VSync, atau tiada kawalan untuk kesan gerak kabur (motion blur).”

I never really do this, since I usually cover this in a video, but @oliemack is going to be on this when I am on holiday. But this is just one brief moment in the first 5 minutes of the game. Spinning the camera causes a sustained drop and then a big stutter. RTSS does not see it https://t.co/pvTAML3dEX pic.twitter.com/UgDWzO9Iav
— Alexander Battaglia (@Dachsjaeger) December 17, 2021

Bahkan, ada pemain yang menyatakan berlaku beberapa isu prestasi pada permainan, seperti kadai bingkai yang tidak stabil apabila menggerakkan kamera.
Final Fantasy 7 Remake versi PC dijual dengan harga $70 (RM299), di mana dengan harga ini ia agak mengecewakan para peminat dan pemain francais ini apabila menghadapi masalah seperti ini.
Walaubagaimanapun, ramai mengharap pihak Square Enix membaiki masalah ini dengan kadar segera, memandangkan dengan versi Remake ini berpotensi untuk membawa semula kejayaan Final Fantasy 7 bagi era baharu.
Artikel ini diterjemah dan disunting daripada IGN SEA


Sudah pasti merendam barang-barang komputer di dalam air adalah benda yang bukan anda patut buat.
Malah untuk orang yang kurang pengalaman mengenai komputer pun faham, air dengan barangan elektrik adalah tidak elok.
Tetapi ada seseorang berjaya membuat PC di dalam akuarium ikan dan lebih menakjubkan komputer itu berjalan seperti biasa malah lebih sejuk.
Dibina oleh Overkill Computers, satu syarikat yang banyak membuat PC custom yang yang sangat menarik.

Penuh dengan warna-warni lampu RGB, rekaan ini juga menambahkan beberapa komponen yang jarang anda guna untuk memastikan komputer ini berfungsi.

Dari menggunakan air biasa, PC ini ditenggelamkan di dalam cecair dari Sumber 3.0 yang merupakan cecair untuk immersion cooling.
Cecair ini juga tidak konduktif dan tidak akan merosakkan barang-barang komputer anda.
Sudah pasti tiada ikan sebenar di dalam akuarium ini.


The Sims memang terkenal dengan kebolehan untuk membina rumah idaman anda.
Malah, ada juga yang menggunakan The Sims untuk tujuan pembelajaran bagi pelajar-pelajar arkitek.
Satu ciapan di Twitter menunjukkan seseorang membuat tangkap layar dan mencetak gambar itu untuk diberi bagi pengubahsuaian rumahnya.

NO FUCKING WAY BENERAN DIPAKE GAMBAR THE SIMS GW BAKAL RENOV RUMAH WOKWOWKO SAMPE DI PRINT pic.twitter.com/b46gQXMLpn
— 🅶 (@Gandhoyy) June 19, 2022

“Tidak mungkin. Biar betul individu ini hantar gambar The Sims untuk pengubahsuaian rumah. Sehingga dicetak,” tulis ciapan itu.
Netizen juga ada menceritakan pengalaman mereka mengenai hal ini.

“Rakan saya anak TGB (orang politik) disuruh untuk mereka rumah menggunakan autoCad tetapi laptop tidak cukup kuat akhirnya guna Sims Mobile,”

“Isteri rakan saya beri kontrak guna rekaan dari The Sims dan kontraktor itu mengiyakan sahaja,”
Mana tahu nanti pada masa hadapan lebih ramai orang guna The Sims untuk membina rumah idaman mereka nanti?


Pembangun permainan francais Persona, Altus, dikatanya secara tidak sengaja (atau sengaja) menyatakan terdapat Persona 5 Royal untuk versi PC dan Nintendo Switch. Hal ini menimbulkan banyak spekulasi oleh peminat dan pemain francais itu.
Persona 5 Royal adalah versi Persona 5 yang sudah dikembangkan dan ditambahbaik. Bahkan ia mendapat skor sebanyak 95 oleh Metacritic pada 2020.
Melalui laman Twitter rasmi Altus_West, hal ini tertiris ketika mereka mengumumkan senarai hadiah yang akan dimenangi oleh peserta pertandingan kostum Altus-O-Weenie. Bahkan mereka juga menyatakan ianya bukanlah kesilapan.

https://t.co/z6srrAebKZ pic.twitter.com/J6ZaV80nTX
— Persona Central (@Persona_Central) October 20, 2021

Ramai sedia maklum Persona 5 Royal hanya terdapat versi PS4 sahaja buat masa ini. Manakala, bagi pengguna PS5 ia hanya boleh dimainkan melalui ‘backward compatibility’. Buat pengguna Xbox pula, masih tiada berita mengenai versi konsol itu.
Sumber: ComicBook.


Sejak tahun lepas, bermulanya fasa Perintah Kawalan Pergerakan (PKP) menjadi detik sukar untuk semua orang.
Ramai orang cuba untuk beradaptasi dan menyesuaikan diri dengan kekangan dan keadaan.
Malah, mereka mula berjinak-jinak dengan permainan video untuk mengisi masa lapang.
Tanpa disedari berkemungkinan kita akan ketagih dengan permainan video tanpa sedar dan terlalu asyik bermain sehingga tidak memberi perhatian kepada perkara yang sepatutnya.

Apa itu ketagihan permainan video?
Menurut Pertubuhan Kesihatan Sedunia (WHO) ketagihan permainan video atau gaming disorder adalah satu masalah kesihatan mental.
Maklumat ini dinyatakan di dalam The 11th Revision of the International Classification of Diseases (ICD-11) pada tahun 2018.
Ketagihan permainan video bermaksud tingkahlaku terhadap permainan video yang bercirikan gangguan kawalan terhadap permainan seperti kekerapan, durasi dan intensiti.
Keutamaan kehidupan pula lebih kepada bermain permainan video dan menyebabkan kesan negatif.
1. Mempunyai simptom withdrawal

Simptom withdrawal ini berlaku apabila anda tidak bermain permainan video, anda akan berasa gelisah dan tidak senang dan sedih apabila tidak dapat bermain.
2. Tiada toleransi

Anda akan mula berasa anda perlu meluangkan lebih masa untuk bermain permainan video.
3. Kurang minat terhadap hobi lain

Anda akan kurang minat terhadap hobi lain atau anda terus hilang minat terhadap hobi yang sebelum ini.
4. Menipu tentang masa bermain permainan video

Anda akan mula menipu terhadap ahli keluarga, doktor dan orang lain mengenai masa anda peruntukkan bermain permainan video.
Anda sebenarnya bermain lebih lama dari biasa dan terlalu lama tetapi anda mengatakan anda bermain sekejap sahaja.
5. Rosak hubungan

Hubungan anda juga akan rosak seperti dengan keluarga dan orang tersayang.
Anda juga akan berpontensi untuk kehilangan kerja dan juga menganggu masa untuk belajar jika anda seorang pelajar.
Jadi apa anda perlu buat untuk mengurangkan ketagihan?
1. Peka dengan masa
Anda perlu peka dengan masa bermain supaya masa itu tidak terlalu lama sehingga mengabaikan kesihatan fizikal dan psikologial anda.
2. Aktiviti menyeronokkan
Permainan video adalah aktiviti yang menyeronokkan dan boleh bermanfaat.
Namun, ia bukan rutin harian atau chores yang perlu anda buat setiap masa.
3. Bukan rutin yang memudaratkan.
Jika bermain permainan video bertukar menjadi rutin pertama dalam harian anda sudah pasti anda mempunyai masalah ketagihan.
4. Dapatkan bantuan pakar
Dapatkan bantuan pakar untuk membantu dengan masalah ketagihan anda.
Jika orang terdekat tidak dapat membantu mungkin doktor akan dapat membantu anda.
Konklusi
Akhir kata, ketagihan permainan ini bukan sesuatu yang kita sedar dan boleh memakan diri perlahan-lahan.
Tetapi jika anda tersedar akan kesukaran ketagihan ini anda perlu segera dapatkan bantuan.


Pabz Esports mula melebarkan sayapnya ke Malaysia dengan pengambilan bekas-bekas pemain Lunatix iaitu LinkEzaa, Isonic, Iris dan juga Mann dan diberi nama Pabz Esports MY.
Menurut LinkEzaa, antara tujuan beliau berpindah ke pasukan Pabz Esports adalah untuk bermain bersama idolanya yang dikenali sebagai Poizy, seorang pemain profesional dari Indonesia.

Namun begitu, story Instagram Poizy menyatakan beliau sudah dikeluarkan dari Pabz Esports. Adakah beliau akan masuk ke pasukan Pabz Esports MY bersama LinkEzaa dan rakan-rakan?
Perkara itu masih menjadi tanda tanya dan kami masih menunggu pihak Pabz Esports untuk mengeluarkan kenyataan rasmi bagi mengulas isu ini. Nantikan berita selanjutnya.
Foto: Poizy


Sejak minggu lepas karakter baru Seer di Apex Legends sudah membuatkan seluruh komuniti berdebat mengenai kekuatan dan keberkesanan Seer di dalam meta.

Ada yang percaya kelebihan recon Seer seperti menghalang beberapa skill, mendedahkan pihak lawan, sedikit damage over time, membutakan pihak lawan dan juga Ultimate yang menunjukkan pihak lawan di dalam kawasan yang sangat besar memberi masalah kepada pemain lain.
Tidak dinafikan Seer memang sangat kuat tetapi Seer adalah Legends baru.
Pemain newbie dan veteran juga masih cuba untuk mempelajari taktik bermain bersama atau berlawan dengan Seer.
Seer nyata memerlukan sedikit nerf dan telah dimaklumkan oleh Respawn.
Penukaran Seer di masa hadapan
Seer antara Legends yang susah untuk dilawan. Kuasa Seer nyata memberi impak di dalam meta.
Tidak seperti Bloodhound, Seer dicipta untuk menjadi versi Bloodhound yang lebih licik dan senyap.

Tidak pelik legends baru sedikit kuat semasa pelancaran. Valkyrie juga pernah mendapat nerf dari Respawn selepas pelancarannya.
Sudah pasti Seer juga akan dikenakan sedikit penukaran supaya lebih adil.
Jadi apa anda perlu buat untuk berlawan dengan Seer?

Pelbagai cara untuk berlawan dengan Seer.
1. Lemah dihadapan karakter yang pantas dan agresif
Walaupun Seer boleh mendapat maklumat lokasi dan HP pihak lawan, apa yang perlu anda buat adalah membuatkan Seer sebagai keutamaan untuk membunuh.
Karakter seperti Bloodhound dan Octane sesuai untuk strategi ini.
2. Karakter counter yang mempunyai mobiliti
Seer juga lemah dengan karakter yang mempunyai kelebihan mobiliti seperti Wraith dan Valkyrie yang boleh keluar dari kuasa Exhibit dari Seer.

Setakat ini kelebihan Seer memang sedikit tinggi, tetapi Seer tidak terlaku kuat seperti yang disangka namun, Respawn akan membaiki isu ini dan memberi peluang untuk pemain berlawan dengan Seer supaya tidak terlalu OP.


Riot Games mendedahkan lagi maklumat tentang watak Filipina berperanan Duelist yang bernama Neon. Gadis ini berkuasa petir dan kilat, dan beliau pastinya laju seperti kedua-dua itu. Ini menjadikan watak paling terpantas dalam barisan Agent VALORANT Protocol.
Memandangkan beliau seorang Duelist, beliau dijangkakan untuk membuka dan mendapatkan ruang untuk ahli pasukan masuk ke tapak Spike dengan selamat. Hal ini demikian kerana kelajuan beliau serta kebolehannya yang menutup pandangan serta ruang selamat pihak lawan.
Mari kita lihat pecahan kebolehannya.
Set Kebolehan
Seperti dilihat di dalam pendedahan Neon tidak lama lalu, kebolehan beliau sememangnya antara yang terbaik untuk menegakkan barisan pertahanan atau menentang musuh secara berdepan.
Kebolehan E iaitu High Gear membolehkan Neon memecut dengan pantas dan bergelongsor untuk menamatkan lariannya. Jarak lariannya agak jauh dan ia terikat dengan jumlah kuasa yang tinggal pada ‘bateri’ Neon yang boleh dilihat dibawah skrin. Bateri ini akan diisi sebanyak 25% apabila mendapat kill.
Gelongsornya juga beroperasi dengan 2-kill cooldown seperti Tailwind Jett atau Paintshell Raze.

Fast Lane, kebolehan C Neon, adalah dua dinding lurus seakan-akan dinding api Phoenix. Fast Lane ini sangat berguna untuk membuka ruang lawan. Tetapi bezanya antara Neon dan Phoenix atau Viper adalah pada jumlah dinding yang diangkat.
Neon mengangkat dua dinding sekali gus berbanding satu. Tetapi, dindingnya lurus dan tidak boleh dilengkungkan seperti Phoenix atau diguna berulangkali seperti Viper.

Namun, disebabkan oleh jaraknya yang agak panjang serta ruang lebar yang dibuka, dinding Neon ini berguna untuk membelah bahagi ruang perlawanan atau contest space.
Kebolehan Q Neon, yang digelar Relay Bolt, berfungsi sebagai alat agar musuh berundur dari lokasi mereka. Jika tidak, mereka akan terpegun akibat kebolehan ini.
Kebolehan ini sedikit seperti Fault Line Breach di mana ia mampu menggegarkan musuh disebalik dinding. Kebolehan ini juga akan melantun dan menggegarkan lokasi lantunan serta lokasi penamat.

Akhir sekali, Overdrive adalah kebolehan ultimatenya. Kebolehan ini akan menjadikan Neon laju seperti mengaktifkan High Gear. Ia juga akan mengisi semula baterinya agar Neon boleh mengaktifkan High Gear sekali lagi. Bateri ini juga timer untuk kebolehan ini.
Ultimate Neon boleh menewaskan musuh pada jarak dekat sehingga jarak jauh dan ia memberi 22 dmg setiap detikan. Namun, terdapat damage fall off pada jarak jauh.
Ultimatenya juga tidak ada perbezaan damage jika ditembak di kepala atau kaki musuh, ia tetap akan memberi 22 dmg setiap denyaran.
Taktik Neon
Memandangkan Neon adalah seorang watak laju, watak ini sesuai untuk menggunakan taktik Hit-and-Run seperti Jett di mana watak ini akan menewaskan seorang musuh dan bergerak pantas bagi mengelakkan ditewaskan oleh musuh.
Set kebolehannya dapat membantu Neon mengasingkan Duelist pihak lawan agar dapat menjadikannya situasi 1v1. Jika terdapat lebih dari 1 musuh, kebolehan Relay Bolt dapat digunakan untuk mematahkan usaha 2v1 pihak lawan.
Ultimatenya juga berguna untuk merempuh ke dalam tapak Spike lalu memasuki ruang selamat musuh seperti CT Spawn atau Heaven pada Split, contohnya. Tetapi perlu diingat, jika musuh mahir menyasar dan membedil kepala, jadi strategi ini mungkin tidak boleh diguna pakai.
Memandangkan penulis sudah mencuba bermain Neon untuk tempoh yang tidak lama, penulis dapat lihat bahawa beliau juga berguna pada situasi Defending di mana Relay Bolt dapat menghentikan asakan pihak lawan terhadap satu tapak Spike.
Neon Menggantikan Duelist Lain?
Jadi, persoalannya kekal, adakah Neon dapat menggantikan Duelist lain? Setakat ini, tidak.
Setiap Duelist mempunyai kelebihan masing-masing dan gaya permainan masing-masing. Jett juga menggunakan strategi Hit-and-Run tetapi gaya permainan Jett perlukan kemahiran membidik yang tinggi. Selain itu, Jett dan Raze juga mempunyai kelebihan bermain di ruang udara, manakala kemahiran Neon lebih fokus ke penguasaan darat kerana semua kelebihan Neon tidak efektif semasa melompat atau di udara.
Jett juga salah satu Duelist yang sangat sesuai dimainkan dengan senjata Operator di mana pemain akan diri setempat buat sesuatu waktu. Manakala, Neon lebih selesa dengan gaya permainan penuh momentum dan perlu pergerakan yang konsisten untuk menjadi efektif.
Reyna pula salah satu Duelist yang sangat unik kerana beliau mampu menyembuh selepas setiap pertarungan dengan syarat dapat mendapat kill atau assist. Jadi, kedudukan Reyna dalam barisan Duelist agak selamat.
Manakala, untuk Phoenix dan Yoru pula, kedua-dua Duelist ini tidak membawa impak yang begitu besar kepada pasukan. Oleh itu, mereka jarang sekali dipilih dalam ruang kompetitif. Riot juga menjanjikan bahawa perubahan besar kepada Yoru bakal datang.
Pembangunan Neon
Riot berkongsi kepada media bahawa sewaktu membangun watak Yoru, mereka mengambil pelbagai risiko dengan gaya permainan barunya. Namun, risiko itu terbukti agak besar kerana Yoru memang tidak sesuai untuk dimainkan dalam gaya kompetitif. Riot juga meneliti apa yang silap semasa membangunkan Yoru dan belajar dari kesilapan sewaktu menjadikan Neon seorang Duelist.
Ryan “rycou” Cousart, pembangun dari Riot Games yang berasal dari Filipina, menyatakan beliau sungguh terharu dan gembira apabila Riot Games meluluskan projek ini.
Apa pendapat anda tentang Neon? Mampukah Neon menggantikan Duelist yang lain, atau tidak?


Adam Faiz, atau lebih dikenali sebagai SparTankeR, adalah seorang pencipta kandungan yang sudah lama berkecimpung dalam dunia e-sukan.
Dia juga pernah dijemput sebagai pengulas bersama pengulas-pengulas terkemuka seperti Ikuto untuk beberapa acara e-sukan di negara. Antara acara-acara e-sukan yang pernah diulas olehnya adalah Yoodo Kejohanan E-Sukan Kampus 2020, MPL dan ServerDNA.
Kini, SparTankeR mengumumkan keputusannya untuk tidak menyambung kontrak bersama Facebook Gaming dalam sebuah video yang dikongsikan di laman Facebooknya.

Salah satu sebab mengapa dia tidak meneruskan kontrak ini adalah kerana kekurangan masa untuk diri sendiri. Menurut Adam, dia tidak mempunyai masa untuk melawat keluarganya di Kedah ataupun meluangkan masa bersama rakan-rakannya.
Tambahan pula, SparTankeR juga mengetengahkan isu bahawa ramai, jika tidak semua, penstrim yang bersama Facebook Gaming sudah diturun taraf atau digugurkan dari program itu.
Susulan itu, Adam berpesan bahawa melakukan streaming sebagai pekerjaaan dan menerima gaji tetap setiap bulan bukanlah perkara yang normal. Dia juga mengingatkan jangan terlalu selesa kerana ‘pekerjaan’ ini tidak akan bertahan selama-lamanya dan pasti akan tamat.
Pendapatan Melalui Penstriman
Adam berkongsikan dalam videonya sumber pendapatan utama penstrim yang sebenar.
Antara sumber pendapatan seorang penstrim adalah sumbangan dari penonton. Adam menyatakan kebimbangannya tentang set minda penonton yang tidak pernah menyumbang Stars atau Bits untuk penstrim kegemaran mereka kerana itu bukan atau belum lagi budaya kita.
Menurut Adam, ia seperti menonton para buskers di tepi jalan, jika kita terhibur maka kita pasti akan menyumbang sedikit wang bagi kumpulan buskers itu.
Selain itu, Adam juga mengutarakan sebuah lagi sumber pendapatan seorang penstrim iaitu melalui penaja. Dengan konsep penaja, penstrim perlu mendekati syarikat-syarikat dan menawarkan kelebihan siaran seorang penstrim itu boleh berikan kepada syarikat itu. Dari situ, penstim boleh berbincang tentang kontrak tajaan yang akan menjadi sumber pendapatan seorang penstrim.
Akhir sekali, Adam berkata bahawa streaming ini adalah sebuah bisnes dan penstrim perlu mewujudkan sumber pendapatan sendiri.
Walaupun Adam sudah tidak bersama Facebook Gaming, dia akan tetap terus menyiarkan kandungan sekali-sekala, tetapi mungkin tidak sekerap dahulu, menurutnya.
Anda boleh melayari laman rasmi Adam Faiz atau SparTankeR di Facebook atau YouTube.
Sumber rujukan: Facebook


Selepas bermain hanya untuk Summer Split, top-laner League of Legends Fnatic, Adam menyatakan dia tidak akan sertai semula pasukan itu untuk musim akan datang.

Un année de débutant qui a marqué l’histoire 🏆
Today, we say our farewell to @Ricadam_lol. From the LFL, EU Masters, to the LEC & Worlds, we’re proud to have been part of your journey, Adam. On se reverra sur la Faille, le petit prince 👑
Read more on Adams departure:
— FNATIC (@FNATIC) November 24, 2021

Adam “Adam” Maanane berkongsi melalui penulisannya di TwtLonger, menyatakan dia agak kecewa dengan layanan yang diterima ketika di dalam organisasi termasuk kekecewaannya kepada bekas ahli pasukannya, Upset.
Adam kongsi bahawa keputusan Upset yang meninggalkan pasukan 12 jam sebelum kejohanan World 2021 “untuk sertain teman wanitanya kerana tidak mahu bersendirian” sebagai tidak patut.
Lebih mengejutkan buat Adam apabila dia juga mendapat tahu bahawa pasukannya termasuk Upset membuat keputusan untuk menggantikannya dan Nisqy dengan cuba mendapatkan Perkz dan Alphari.
“Saya tinggalkannya kerana saya dilayan seperti sampah oleh pengurusan, termasuk pemain pasukan,” katanya.
“Tetapi saya pertimbangkannya di mana saya bermain sebagai peranan yang sangat penting ke atas kejayaan FNC musim panas ini. Bukan suatu yang sia-sia kami berjaya daripada kedudukan kelima ke tempat kedua. Tetapi manusia mudah lupa, dan jika anda adalah pemain rookie anda tiada hak untuk bersuara.”
Di akhir penulisannya, Adam menyatakan dia masih mempunyai pelbagai pengalaman manis bersama pasukannya cuma kecewa ia berakhir dalam keadaan yang tidak baik.
Kini, Adam dikatakan bakal dibeli oleh sebuah pasukan LEC iaitu Team BDS.
Sumber: Dexerto. Dot Esports


Kapten pasukan Rose Ophelia, Wan Nur Adibah Humairah atau Dibo berharap lebih banyak kejohanan Mobile Legends dianjurkan khas untuk wanita sahaja.
Dia ketika dihubungi berkata, kejohanan itu penting bagi menyaingi industri e-sukan yang sedang berkembang pesat terutamanya di negara jiran, Indonesia.
Adibah
“Saya rasa perlu ada sistem pengurusan seperti di Indonesia yang boleh melatih pemain-pemain ke tahap lebih tinggi.
“Jurang persaingan ini boleh didekatkan sekiranya ada lebih banyak kejohanan untuk wanita saja di Malaysia,” katanya.
Adibah berkata, penyertaannya bersama pasukan Rose Ophelia ke kejohanan UniPin Ladies SEA Invitational 2021 hanya berharap mengambil pengalaman dari pasukan luar.
“Kami menyertai UniPin Ladies Series MYSG dan kemudian berjaya dapatkan tempat kedua sekali gus memenangi slot ke peringkat Asia Tenggara.
“Dalam kejohanan ini, kami hanya mengambil pengalaman saja sebab tahu mereka (Indonesia) sangat kuat.
“Dengan adanya jurulatih, pengurusan, gaming house dan pengalaman yang banyak dalam bidang kompetitif membuatkan mereka pesaing yang hebat,” katanya.
Mengulas mengenai cabaran bermain di kejohanan itu tempoh hari, Adibah berkata, ada antara mereka yang masih belajar dan bekerja.
Malah, katanya waktu latihan yang terhad menyebabkan mereka selalu berlatih hingga lewat malam dan kadangkala jatuh sakit kerana tak cukup rehat.
UniPin Ladies Series Invitational mengumpulkan pasukan MLBB wanita dari Indonesia, Malaysia, Singapura, Filipina, Thailand dan Kemboja.

Ia menyaksikan skuad Belletron Era muncul juara minggu lalu.
Rose Ophelia dianggotai oleh:
• Wan Nur Adibah Humairah: Dibo – Jungler (Kapten)
• Izyan Farhah: KilLuna – Tank
• Puteri Anis: Putnis – Midlaner/Gold Lane
• Norain: Ainn – Midlaner
• Chen Jia Min: Belle – Midlaner
• Nurul Nabiha: Bieha – Exp Lane
• Afrina: Pina – Gold Lane


Pengumpul kasut solebyjc telah mendedahkan kasut Adidas bertemakan Cyberpunk 2077 melalui akaun Instagramnya.
Nampaknya nama rasmi kasut ini ialah Adidas X9000L4 Boost x Cyberpunk 2077.
Beliau sering memperoleh model contoh kasut-kasut yang belum dilancarkan daripada jenama-jenama besar seperti Nike dan Adidas.
Adidas sendiri belum mendedahkan kasut ini secara rasmi. Oleh itu, masih tiada maklumat tentang tanda harga, tarikh pelancaran, dan ketersediaan kasut ini. Penulis yakin semua maklumat ini akan dikongsi oleh Adidas pada tarikh yang lebih dekat dengan pelancaran permainan Cyberpunk 2077.

Tiga ciri utama yang menunjukkan kasut ini sememangnya diinsipirasikan oleh Cyberpunk 2077 ialah tulisan besar “Cyber” dan “Punk” di bahagian tepi kasut, tulisan holograf “Cyberpunk” di lidah kasut, dan rekaan di bahagian tumit yang mempunyai tulisan “Neural Connection Status: Active”.
Penulis berharap kasut ini akan dilancarkan juga di Malaysia agar peminat-peminat Cyberpunk 2077 di sini dapat membelinya. Ia pasti menjadi satu penambahan hebat dalam koleksi peminat atau pengumpul barangan Cyberpunk 2077.
Ikuti kami di Facebook dan Instagram.
Saksikan kami di YouTube.


Adin Ross kini antara personaliti terkenal dari Amerika Syarikat yang meraih populariti dari saluran Twitchnya dengan tujuh juta pengikut.
Dia baru-baru ini mempunyai masalah dengan Twitch dan bertukar stream ke Kick.
Di Twitch, dia disekat sebanyak lima kali dari tahun 2020 dan 2021.

Days ago Adin Ross decided to blatantly stream porn to his viewers on Kick
 Not sure how nobody is talking about this pic.twitter.com/YThndomjaL
— Jake Lucky (@JakeSucky) February 21, 2023

Selepas klip ini dikongsikan oleh Jake Lucky, Adin Ross bertindak untuk mengugut Jake di mesej Twitter.
Ross juga menuduh Twitch cuba untuk melenyapkannya dan akan mengharamkan terus dari platform Twitch.
Apabila dia pergi ke Kick, Adin mengatakan dia boleh melihat video pornografi dengan penontonnya kerana dia rasa Kick tidak mempunyai banyak kekangan peraturan dan syarat.


Organisasi e-sukan Indonesia, Aerowolf rasmi membubarkan kesemua divisi e-sukan iaitu MLBB, PUBG Mobile malah personaliti yang bernaung di bawah mereka.
Dalam satu hantaran di Instagram, Aerowolf memuat naik satu foto besar “Thank you for your support” yang dibahagikan kepada tiga bingkai. Foto-foto lain juga tak kelihatan dan mungkin sudah disimpan (archive) atau dibuang.

Mereka juga mengucapkan terima kasih kepada pembangun permainan yang pernah bekerjasama. Selain itu mereka mengucapkan terima kasih kepada penaja dan keluarga besar di Aerowolf.
“Terima kasih MPL Indonesia dan Genflix atas kesempatan bersama selama ini,” tulis posting itu. Mereka juga mengharapkan peminat mengikut @genflix dan @rebellionesports.id untuk mengikuti perjalanan MPL seterusnya.
Namun, mereka juga buat satu kejutan dengan pengumuman kolaborasi bersama satu organisasi e-sukan untuk Free Fire kelak.
Tidak dinyatakan sebab kenapa mereka membubarkan divisi e-sukan ini namun beberapa laporan media Indonesia ada mengatakan kemungkinan organisasi ini sedang mengalami masalah kewangan yang besar.


Pasukan Mobile Legends Indonesia, Genflix Aerowolf Jr yang diwakili pemain Malaysia, Rippo sah melepaskan beberapa pemain yang terlibat dalam Mobile Legends Developmental League (MDL) hari ini.
Menurut satu posting rasmi di laman Instagram, organisasi itu melepaskan lima pemain, Cubinz, Jo, Zoeybit, Trixie dan juga Rippo.

View this post on Instagram

Kita beranjak dari kehilangan satu, ke kehilangan lainnya; begitu juga dari pertemuan satu, ke pertemuan lainnya—because hello, is another goodbye; and a goodbye, will bring us to another hello. • Sore ini, Aerowolf Pro Team mengucapkan terima kasih banyak kepada beberapa member MLBB MDL yang antara lain adalah @raymondyohanes, @johannez_liong, @trixiee__7, @diditbama dan @muhdarif.ma atas dedikasi yang telah diberikan kepada tim. • Terima kasih sudah mengaung bersama para sekawanan serigala! Good luck untuk pemberhentian kalian selanjutnya, kawan! • #RISINGWOLF #AEROWOLFGENFLIX #AEROWOLFFACEBOOKGAMING #AEROWOLFTERNAKOPI #AEROWOLFREDBULL #AEROWOLFASUSROG
A post shared by  AEROWOLF PRO TEAM (@aerowolfproteam) on May 1, 2020 at 3:04am PDT

Bagaimanapun dalam posting tersebut tidak dinyatakan apakah sebab utama mereka dilepaskan. Ketika MDL lalu, mereka gagal pada peringkat pertama playoff dengan kekalahan ke atas Recca Esports.
Ini meninggalkan BadBoy, Key dan Groot sebagai pemain yang masih di bawah naungan pasukan tersebut. Peminat di Indonesia masih dalam spekulasi jika ketiga-tiga pemain ini akan menyertai pasukan utama dalam MPL atau tidak memandangkan nasib mereka sekarang tidak diketahui.


Afghanistan nampaknya mengamalkan dasar baharu dengan mengharamkan aplikasi media sosial TikTok dan juga permainan PUBG: Battlegrounds. Menurut sebuah laporan, ia berikutan polisi moral baharu di negara itu.
Kata jurucakap Afghanistan, Inamullah Samangani, PUBG dan TikTok diharamkan kerana permainan itu dikatakan menyesatkan generasi muda dan mengandungi kandungan serta program kurang bermoral.
Aplikasi TikTok itu juga dikatakan mempunyai kandungan yang tidak selari dengan undang-undang Islam.
Terdahulu, negara itu menerima aduan yang banyak tentang dua aplikasi itu. Disebabkan hal ini, kedua-dua aplikasi ini tidak boleh diakses oleh sesiapa di Afghanistan.
Sumber: nme.com


Kejohanan korporat After 5 Gaming League (A5GL) yang dianjurkan oleh Acer Predator kini kembali lagi!
Para pemain dan peminat e-sukan amatur dijemput untuk mewakili syarikat masing-masing dalam kejohanan ini. Pendaftaran percuma kini telah dibuka dan akan ditutup pada 10 November ini. Kejohanan ini akan berlangsung dari 13 November hingga 5 Disember.
Seperti yang dinyatakan dalam nama kejohanan ini, semua perlawanan akan berlangsung selepas 5PM. Dengan cara ini, mereka yang berminat boleh menyertai kejohanan ini tanpa perlu mengorbankan waktu pekerjaan.
Kali ini, hadiah terkumpul yang ditawarkan secara keseluruhan berjumlah RM76,000. Ia dipecahkan kepada empat permainan iaitu VALORANT, Mobile Legends: Bang Bang (MLBB), DOTA 2, dan PUBG Mobile.
Berikut adalah tarikh dan senarai hadiah untuk setiap permainan yang disenaraikan:

VALORANT

MLBB

DOTA 2

PUBG Mobile

Jika anda tidak berminat untuk menyertai kejohanan ini sebagai pemain, anda juga boleh melibatkan diri dalam beberapa aktiviti ketika menonton siaran langsung kejohanan. Anda boleh memenangai pelbagai jenis barangan Acer Predator dan hadiah utama ialah Predator x OSIM Gaming Massage Chair.
Untuk maklumat lanjut mengenai kejohanan ini, anda boleh melayari laman Facebook Rasmi A5GL.
Ikuti kami di Facebook dan Instagram.
Saksikan kami di YouTube.


Pembangunan permainan Indonesia kini berkembang rancak dengan beberapa permainan yang digemari oleh peminat dari serantau dunia seperti Coffee Talk dan What Comes After.
Kini, Pikselnesia membawakan permainan terbaharu mereka, Afterlove EP, sebuah permainan novel visual yang mengutarakan penceritaan yang mantap melalui plot dan permainan irama.
Permainan ini menawarkan jalan cerita yang pelbagai dan membenarkan anda memilih langkah jalan cerita yang mungkin akan memberikan anda penamat yang berbeza berdasarkan pilihan anda sepanjang permainan.

Menurut Pikselnesia, kisah permainan ini berlangsung di Jakarta, Indonesia, di mana watak utamanya Rama mencari maksud hidup dirinya sambil mencipta musiknya tersendiri.
Disamping itu, Rama juga mencari maksud cinta serta meneruskan kehidupan selepas kehilangan kekasihnya, Cinta, yang masih terngiang-ngiang di fikiran Rama.

Permainan ini dijangka akan dilancarkan pada musim panas 2022 dan boleh diperoleh dari Steam. Buat masa ini, harga belum ditentukan oleh pembangun atau penerbit permainan.


Bigetron Alpha adalah salah satu pasukan akan bertanding di MPL Indonesia musim ketujuh nanti.
Ramai yang menyangka bekas jurulatih RRQ, Jamesss akan melatih pasukan BTR tapi nyata ia tidak tepat.

View this post on Instagram

A post shared by Bigetron Esports (@bigetronesports)

Kali ini, Steven Age menjadi jurulatih BTR yang mana beliau sebelum ini merupakan penganalisis bagi skuad tersebut. Beliau menggantikan Amoux yang kini bersama Geek Fam Malaysia.
Pastinya Steven akan membawakan perubahan kali ini sebagai jurulatih dengan mencadangkan meta terkini dan strategi baru untuk Alpha.
Sementara itu, pemain Malaysia, Muhammad Arif Abdul Halim atau Rippo dinaikkan sebagai pemain utama BTR Alpha bagi menghadapi musim liga MPL ID musim ketujuh.


Selepas ditangguhkan pelancaran selama dua minggu untuk menambahbaik dan membaiki pepijat, Riot hari ini mengumumkan agen ke-17 VALORANT, Chamber akan tiba esok.

Room in your roster for one more? À bientôt, Monsieur Chamber. pic.twitter.com/jku9h7yqzu
— VALORANT (@PlayVALORANT) November 15, 2021

Chamber adalah agen Sentinel yang memiliki dua senjata sebagai peralatannya iaitu sepucuk pistol The Headhunter dan selaras senapang Tour De Force sebagai ultimate yang mampu membunuh musuh dengan satu tembakan.
Selain itu, Chamber juga mempunyai kebolehan untuk teleport dan Trademark, iaitu kebolehannya untuk menjejak musuh dan memperlahankan pergerakan mereka.

Ketibaan Chamber sebagai agen baharu VALORANT adalah penantian yang ditunggu-tunggu oleh peminat dan pemain permainan FPS itu. Bahkan, kemunculannya di dunia VALORANT akan sedikit sebanyak mengubah meta permainan itu.
Adakah anda menantikan kemunculan Chamber?
Sumber: Dot Esports


Agent terbaru VALORANT diumumkan dengan nama kod nama Harbor.
Harbor dikatakan akan menjadi Controller dalam permainan itu dengan kuasa mengawal kawasan terbuka yang besar.
Diberi nama Varun Batra,  agent baru Radiant dari Mumbai, India ini mempunyai kuasa untuk mengawal air.
Rajinikanth

Dalam video treler seperti biasa Riot Games suka menunjukkan kuasa agent ini.
Spekulasi mengatakan Harbor akan mempunyai perisai air untuk melindungi pasukan dari tembakan dan dinding air untuk menghalang tembakan.
Mungkin ini adalah tanker sebenar dalam Valorant?


Januari sudah tiba dan tempoh VALORANT Episod 3 Act 3 hampir tiba ke penamatnya. Dengan ini, Riot Games mendedahkan ejen yang bakal dilancarkan. Seperti yang dijangkakan tidak beberapa lama lalu, watak ini memang bertemakan petir dan berasal dari Filipina.
Nama ejen ini Neon dan beliau berasal dari Filipina. Watak ini juga berperanan sebagai Duelist, yang menjadikan beliau Duelist ke-6 permainan ini.

Sebagai watak Duelist, watak ini amat sesuai untuk menembusi barisan pertahanan pasukan lawan, dan semestinya kebolehan beliau amat membantu dalam perkara ini.
Pertama sekali, beliau boleh lari lebih laju daripada biasa. Kebolehan ini menjadikan peranan beliau penting dalam mencari entry frag apabila menembusi tapak Spike.

Nampaknya, Neon juga boleh bergelongsor seperti di Apex Legends jadi bagi pemain yang inginkan watak laju seperti bermain Apex Legends, inilah watak yang ada patut cuba.

Neon juga mempunyai beberapa lagi kebolehan yang membantu menembusi barisan pertahanan watak seperti letupan dan dinding.

Akhir sekali, kebolehan Ultimate beliau sungguh menyeronokkan. Pemain mampu menembak petir dari jarinya sambil belari dengan pantas.

via GIPHY
Watak ini bakal dilancarkan dan dijangkakan akan berada di dalam permainan pada 11 Januari.


Pengulas Mobile Legends: Bang Bang (MLBB), Syed Fitri Abharshah atau Sunfrost memberi pendapat bahawa ahli komuniti perlu memberikan komen yang lebih berilmiah daripada mengutuk atau menghina.
Sunfrost ketika dihubungi mengenai komuniti MLBB di Malaysia menyatakan bahawa peminat mempunyai hak untuk menyuarakan pendapat mereka.
Namun baginya, terdapat segelintir ahli komuniti MLBB yang memberi pelbagai kritikan negatif kepada pasukan-pasukan Malaysia ataupun beberapa pemain menjadi sasaran mereka.

“Kandungan yang lebih berilmiah ataupun cadangan yang lebihbaik  dan mengelakkan kata-kata kasar di dalam tutur kata kita,” ujar Sunfrost.
Tambahnya, dia turut menganggap bahawa ahli komuniti masih berada di fasa kematangan di mana mereka perlu menerima serta menilai setiap kekalahan.
Bagi Sunfrost, adat pertandingan kalah atau menang adalah perkara yang biasa namun ahli komuniti perlu lebihkan sokongan dan kurangkan hinaan ketika pasukan negara mengalami kekalahan.
Dia turut berharap bahawa pempengaruh (influencer) perlu teruskan menyokong pasukan-pasukan MLBB supaya penyokong akan turut melakukan perkara sama.

“Pada waktu kalah, influencer perlu beri tanda sokongan ataupun jika kekalahan itu tidak boleh diterima, boleh juga memberikan cadangan serta kritikan untuk menambah baik cara permainan mereka,” tambah Sunfrost.
Pada masa sama, dia turut memuji inisiatif MyGameOn dalam menganjurkan kempen KitaSamaLevel.
Bagi Sunfrost, kempen ini memberikan pendedahan kepada komuniti e-sukan yang lain serta usaha yang diperlukan untuk komuniti MLBB bertambah positif.


Seorang ahli parlimen di Australia mencadangkan kotak tikam (loot box) tidak akan dibenarkan untuk kanak-kanak, seperti yang dilaporkan oleh Kotaku.
Pindaan akta loot box ini akan mengharamkan apa-apa permainan video yang mempunyai loot box untuk kanak-kanak dan remaja bawah 18 tahun.
“Kami sebagai negara hanya menerima orang yang berumur 18 tahun ke atas sahaja untuk berjudi dan ini hanya untuk orang dewasa dan sebagai peringatan untuk ibu bapa,” dari parlimen Australia ke Daily Telegraph.
Setiap permainan video yang mempunyai loot box pula akan ditukar rating ke R18+.
Akta ini akan cuba dipinda selewat-lewatnya pertengahan Ogos ini.
Hal ini bakal mengejutkan industri permainan video di Australia apabila permainan yang mempunyai loot box seperti Overwatch, PUBG dan lain-lain akan dihalang oleh kerajaan Australia.
Adakah permainan video gacha juga akan termasuk di dalam akta ini?


Tragedi menyayat hati berlaku dua hari lepas apabila pesawat Sriwijaya Air SJ-182 dilaporkan terhempas di Kepulauan Seribu, DKI Jakarta.
Pemain Alter Ego, Ahmad “Ahmad” Abdurrahman bersyukur ke hadrat ilahi apabila dirinya terselamat daripada menjadi korban pesawat terhempas itu.

“Terima kasih Ya Allah kerana masih diberi kesempatan hidup. Perancangan awal tinggal ujian SWAB pada 8 Januari dan pesawat yang akan dinaiki adalah Sriwijaya Air pada 9 Januari.
“Doakan untuk Sriwijaya. Semoga keluarga yang menghadapi nahas kuat dan tabah,” katanya.
Beliau yang berasal dari Pontianak memang dijadualkan untuk balik kampung tapi tidak jadi dan nyata bersyukur dijauhkan dari nahas tersebut.
Ahmad difahamkan sebelum ini positif COVID-19 dan tidak mampu untuk mengikuti rakan-rakannya bersaing di kejohanan dunia Mobile Legends, M2 di Singapura pada 18 Januari ini.
Beliau digantikan oleh Yam.


Selepas beberapa musim bermain di MPL, Leomurphy dan Ahmad kini turun ke MDL.
Alter Ego baru sahaja mengumumkan barisan penuh pemain Alter Ego X. Pengumuman itu dibuat di dalam sebuah hantaran Instagram rasmi mereka.

View this post on Instagram

A post shared by Game MLBB Mobile Legends ML (@emak_moba)

Ahmad kini akan bermain di midlane manakala Leomurphy masih kekal di posisi roamer.
Berdasarkan barisan pemain baru ini, kita akan dapat melihat pasukan Alter Ego akan ada ahli baru yang akan mengganti posisi Ahmad dan Leomurphy.
Siapakah pemain baru itu? Dapatkah mereka memberikan prestasi yang lebih baik dari Leomurphy dan Ahmad untuk MPL ID musim ke-9? Kita bakal saksikan.
Sumber: @emak_moba
Foto: Alter Ego Esports


Leomurphy dan Ahmad adalah pemain yang memegang role penting di dalam pasukan Alter Ego.
Kedua-dua pemain ini memberikan impak yang besar ke dalam pasukan.
Menerusi perkongsian dari @emak_moba, Leomurphy dan Ahmad dikatakan bermain bersama dengan Alter Ego X di pertandingan Dunia Games.

View this post on Instagram

A post shared by Game MLBB Mobile Legends ML (@emak_moba)

Alter Ego X adalah pasukan MDL mereka, adakah ini bermakna Ahmad dan Leomurphy akan turun ke MDL dan pemain baru bakal menggantikan mereka?
Setakat ini, Alter Ego masih belum mendedahkan barisan pemain mereka untuk MPL ID musim ke-9. Sama-sama kita nantikan.
Sumber: @emak_moba


Baru-baru ini pasukan Alter Ego sudah mengumumkan roster mereka untuk MPL ID musim kelapan. Namun begitu, Ahmad tidak kelihatan di dalam perkongsian video pengumuman itu di Youtube.
Ramai di antara peminat masih lagi percaya bahawa Ahmad akan kekal berada di dalam pasukan meskipun hanya bermain sebagai pemain simpanan.

View this post on Instagram

A post shared by Game MLBB Mobile Legends ML (@emak_moba)

Di perkongsian posting Instagram @emak_moba, Ahmad dikatakan masih berada di gaming house Alter Ego untuk berkumpul bersama pasukan itu.

View this post on Instagram

A post shared by Alter Ego e-Sports (@alteregoesports)

Oleh kerana provokasi dan sikap ingin tahu netizen yang tidak pernah henti menanyakan perkara ini, Alter Ego akhirnya mengumumkan Ahmad masih kekal menjadi roster untuk musim kelapan.
Persoalannya adakah Ahmad akan bermain di dalam skuad utama ataupun dijadikan sebagai pemain simpanan kali ini? Kita bakal saksikan.


Baru-baru ini pasukan Alter Ego baru sahaja mengumumkan roster mereka untuk musim kelapan, Ahmad langsung tidak kelihatan di dalam video itu. Sebelum ini beliau handal menggunakan Benedetta dan Johnson di dalam musim ketujuh.
Rata-rata peminat memuji aksi yang ditonjolkan oleh beliau. Kehilangan Ahmad di dalam pasukan sudah pasti menjadi tanda tanya kemanakah arah tuju beliau untuk musim kelapan. Sama ada beliau berehat atau berpindah ke pasukan yang lain.

View this post on Instagram

A post shared by Game MLBB Mobile Legends ML (@emak_moba)

Akan tetapi, melalui perkongsian @emak_moba, Ahmad masih lagi bersama pasukan Alter Ego seperti biasa. Ianya seakan-akan berkongsi nasib seperti Xinnn yang sebelum ini berehat sebentar di dalam pasukan RRQ dan kini masuk kembali roster.
Doyok juga berada di dalam Instagram story itu namun beliau dikatakan menemani teman wanitanya yang berada di dalam pasukan Alter Ego Ladies. Kesimpulannya apakah Ahmad masih lagi bersama pasukan Alter Ego?
Pengumuman itu amat dinantikan oleh para peminat dan kita bakal merungkap perkara ini tidak lama lagi.


Peminat Dota 2 pasti mengenali nama SirActionSlacks. Baru-baru ini, SirActionSlacks menjadi hos di pusingan kelayakan Amerika Utara bagi kejohanan dunia, Mobile Legends M3.
Beliau menggunakan sejenis AI yang menukarkan wajah-wajah digital watak Dota 2 dengan menambahkan ciri-ciri realistik yang menjadikan watak Dota 2 itu kelihatan realistik. Bagi sesetengah Hero, muka versi realistiknya amat meyakinkan. Namun, bagi Hero lain, lebih-lebih lagi yang bermuka menyeramkan, akan memberikan hasil yang amat lucu.
Cuba lihat video beliau di bawah:

Antara hero yang muncul dengan berjaya adalah Anti-Mage, Windranger, dan Omniknight.

Anti-Mage ini kelihatan sedikit iras Gal Gadot.

Namun, ada beberapa Hero yang tiada muka bercirikan manusia, dan inilah hasil pengiraan AI itu.

SirActionSlacks suah lama tidak aktif di salurannya selama empat hingga lima bulan yang lepas, dan video AI ini adalah yang pertama sejak bulan Mei 2021.


Teknologi pembelajaran mendalam atau deep learning Nvidia amat menarik dan ianya sedang dipertingkatkan. Hanya beberapa minggu yang lalu kami melihat cara syarikat itu menggunakan AI untuk memadankan garis suara secara automatik dengan wajah animasi 3D. Jenis teknologi hebat ini yang boleh membantu orang ramai mencipta animasi yang hebat dengan mudah.

Kami mula-mula melihat AI nya, GauGAN Nvidia, beberapa tahun lalu. Ia ditunjukkan untuk menukar coretan asas kepada imej fotorealistik dengan beberapa klik sahaja. AI ini secukup kemas dan pastinya berbaloi untuk untuk sesiapa dalam bidang kreatif dan seni.

Kini, GauGAN2 dilancarkan dan ia tidak memerlukan lakaran anda untuk membuat imej landskap yang sangat terperinci. Sebaliknya, model pembelajaran mendalam boleh menukar teks kepada imej yang kelihatan sangat kompleks.
Ia dilatih dengan lebih 10 juta imej landskap, jadi AI ini tahu apa yang dilakukannya. Video contoh di bawah menunjukkan bagaimana imej berubah untuk disesuaikan apabila lebih banyak teks ditambah, dan ini menunjukkan perubahan mampu dilakukan dengan pantas.

Jika anda ingin mencuba beberapa teknologi AI ini, anda boleh mencubanya pada demo AI interaktif Nvidia. Atau, jika anda mempunyai GPU Nvidia RTX, anda boleh memuat turun Nvidia Canvas secara percuma. Ia menawarkan rasa lukisan yang menarik dengan AI, yang sangat mengagumkan untuk melihat kerja dalam masa nyata dengan lakaran anda sendiri.

Alat AI ini menjanjikan masa depan yang sangat cerah untuk pembangun permainan dan juga industri kreatif di luar sana. Ia pasti akan memotong masa yang diperlukan untuk mencipta sesuatu kandungan visual atau latar belakang sesuatu adegan.


Aiman Wafiy Roslan kini bertanggungjawab sebagai Pengurus Operasi bagi sebuah organisasi e-sukan iaitu Resurgence MY.
Pengumuman itu dibuat sebentar tadi di laman Facebook miliknya.
Aiman sebelum ini pernah bekerja di REV Media Group sebagai Esports Event Producer dan bekerjasama dalam projek e-sukan seperti Kejohanan E-Sukan Kampus (KEK), IGN Squad Up dan Lunch Time Cup (LTC).
Bagi posisi baru tersebut, Aiman akan menjadi pengurus bagi pasukan Call of Duty Mobile (CODM), dianggotai oleh pemain-pemain muda berbakat yang sebelum ini mewakili negara di kejohanan MSP (Malaysia, Singapura dan Filipina). Resurgence CODM sebelum ini dikenali sebagai 21 Huntsmen dan mereka juga pernah menjuarai kejohanan ESL Malaysia.
Selain itu Aiman juga akan menguruskan skuad PUBG Mobile milik Resurgence, dianggotai oleh pemain popular di platform Facebook Gaming antaranya Vokey dan IronPRO.
“Kami ada perancangan untuk mengambil lebih banyak pasukan dalam judul e-sukan yang berlainan di Malaysia khususnya. Nantikan pengumuman daripada kami,” kata Aiman ketika dihubungi.
Sementara itu, Johnny Tan yang sebelum ini mengetuai Flash Vision Esports kini sah dilantik sebagai Country Director untuk Resurgence MY.
Beliau bertanggungjawab membantu meluaskan pengaruh Resurgence dengan kerjasama dijalinkan melalui penajaan daripada jenama-jenama yang berminat terhadap industri ini.


El Clasico. Itu istilah tepat boleh digambarkan untuk kejohanan MLBB All-Star Arena yang berlangsung di Gegaria Kita Punya, Putrajaya membawa kembali nama popular iaitu AirAsia Saiyan menentang Honor MyA.
Dua pasukan ini pernah bertembung antara satu sama lain di pusingan kelayakan Mobile Legends South East Asia Cup (MSC) bagi Malaysia dan Singapura tahun lalu. Kali ini, mereka bertembung lagi untuk merebut hadiah wang tunai keseluruhan RM10,000!
Dalam pertandingan ini, AirAsia Saiyan nampaknya terus kuat dengan lineup yang dah lama beraksi sejak mereka ditaja oleh AirAsia baru-baru ini. Dengan penyertaan Soloz ke dalam pasukan itu, maka prestasi mereka dilihat lebih baik berbanding dulu.
Korang boleh saksikan di Facebook kami yang mana kesemua live matches antara dua skuad hebat ini dipertontonkan. Bagi semis dan grand final, korang boleh saksikan di pautan di bawah:

Dalam pertarungan sengit 2-0 itu, AirAsia Saiyan berjaya mendominasi arena sekali lagi dan menunjukkan line-up mereka dah pun berada di tahap yang baik dan mampu untuk bergelar salah satu pasukan Mobile Legends yang terbaik di Malaysia.
Ini pula adalah gambar pemenang dari tempat pertama hingga keempat:


Muhammad Azri Jamaludin ataupun AJ adalah bekas pemain Suhaz Esports yang kini bermain untuk Team Caracal.
Keputusan AJ untuk menyertai pasukan MPL MY S10 ini pastinya mengejutkan peminat Suhaz yang dulu. AJ bagaimanapun mengatakan dia menyertai skuad ini selepas mendapat tahu dua rakannya juga ikut sama menyertai.
“Saya mengambil keputusan masuk selepas pihak Caracal memberitahu yang mereka mengambil Eavy dan juga D’ace. Saya bersetuju kerana saya rasa itu keputusan terbaik menggabungkan kami semula walaupunn masing-masing ada dapat tawaran dari pasukan MPL lain.
“Perasaan saya sangat gembira dan bersyukur sangat bila dapat berjumpa kembali dengan Eavy dan D’ace. Kami juga dikenali sebagai sisatrio dan kami selalu berlatih bertiga untuk kekalkan keserasian itu.
“Dengan ketiadaan Box dan Hyhy agak berlainan untuk kali ini kerana mereka juga memilih haluan mereka sendiri tapi kami bertiga akan tetap berusaha sebaik mungkin. Insya-Allah,” katanya ketika dihubungi MyGameOn.
AJ juga berkata mereka sudah bersiap sedia untuk minggu keempat liga dan dia sedang berusaha masa untuk memahami pemain sedia ada dan cari keserasian.
“Kejutan kali ini saya akan buktikan dengan adanya gameplay trio dari kami akan jadi lebih menarik dan lebih baik untuk Caracal,” katanya.
Akhir sekali, dia berharap di MPL kali ini mereka akan buat yang terbaik dengan adanya keserasian (sisatrio).
“Insya-Allah Caracal akan lepas ke playoff dan terus ke siri M,” katanya.
MPL MY S10 akan memulakan minggu keempat bermula esok dan kini pasukan Caracal berada di kedudukan tercorot kumpulan B.

View this post on Instagram

A post shared by MPL Malaysia (@mplmy.official)


Dua tahun lepas, studio Innersloth melancarkan permainan multi-pemain mereka Among Us di PC, Android, dan iOS. Malangnya, ia tidak mendapat perhatian ramai orang. Walaubagaimana, ia telah membuat satu comeback pada tahun ini.

Tiba-tiba menjadi trending
Shroud bermain Among Us.
Bermula dari bulan lepas, Among Us menjadi satu permainan viral atau trending apabila ramai streamer antarabangsa seperti xQc, DrLupo, dan Shroud mula bermain permainan tersebut.
Kini ia mempunyai lebih daripada 400,000 pengikut di Twitch dan bilangan tertinggi pemain serentak di Steam (setakat ini) berjumlah lebih daripada 117,000 pemain menurut SteamDB.

Macam Werewolf tapi di angkasa lepas

Among Us ini sebenarnya permainan multi-pemain yang mempunyai elemen utama yang lebih kurang sama dengan permainan Werewolf. Sekumpulan pemain perlu mencari beberapa orang pemain lain yang berperanan sebagai pembunuh.
Apa yang unik tentang permainan ini ialah semua pemain hanya boleh berbincang apabila mengadakan perjumpaan. Pada waktu lain, semua orang tidak dibenarkan berkomunikasi.

Pemain-pemain yang menjadi pembunuh diberi gelaran Impostor dan tugasannya ialah untuk membunuh semua pemain lain sebelum mereka menyiapkan tugas masing-masing dalam kapal angkasa.
Pemain-pemain lain boleh menang dengan dua cara iaitu menyiapkan semua tugasan atau mengenal pasti dan membuang Impostor keluar dari angkasa lepas.
Hos yang memulakan permainan boleh mengubah pelbagai tetapan seperti masa yang diambil untuk membuat undian, berapa kali perjumpaan boleh diadakan, dan macam-macam lagi.

Android, iOS, dan PC semua boleh bermain bersama-sama!

Kalau anda dan rakan-rakan anda bermain di PC, Among Us boleh dibeli di Steam pada harga RM12.50. Penulis mencadangkan anda bermain di telefon pintar kerana Among Us boleh dimuat turun secara percuma melalui Google Play Store dan Apple App Store.
Macam mana pula jika ada sesetengah rakan anda ingin bermain di PC dan yang lain pula ingin main di peranti mudah alih? Tiada masalah, Among Us menyokong permainan rentas platform! Semua orang boleh bermain bersama-sama.
Setiap pusingan Among Us memerlukan sekurang-kurangnya 4 orang pemain dan paling banyak boleh memuatkan 10 orang pemain.
Salah satu mini-permainan untuk menyiapkan tugasan kapal angkasa.
Apa tunggu lagi? Jom ajak kawan-kawan anda main Among Us!
Ikuti kami di Facebook dan Instagram.
Saksikan kami di YouTube.


Muhammad Amirul Raziq atau lebih dikenali sebagai Ajiq atau Ajiqtusok adalah salah seorang pemain profesional untuk pasukan Todak MLBB.
Dia sering menggantikan Ciku dan bermain di posisi jungler. Sepanjang Ajiq bersama Todak, dia berjaya meraih satu piala MPL di musim ke-9.
Namun begitu, jodoh Ajiq bersama Todak tidak begitu panjang apabila dia tidak lagi bersama pasukan Todak.

View this post on Instagram

A post shared by TODAK MOBILE LEGEND (@todakmlbb)

Pengumuman Ajiq keluar dari Todak itu diumumkan sendiri oleh pasukan Todak di dalam sebuah hantaran di akaun rasmi Instagram mereka.
Todak juga mengucapkan ribuan terima kasih di atas sokongan dan bantuan yang diberikan oleh Ajiq sepanjang kariernya bersama pasukan Todak.
Selamat maju jaya buat Ajiq! Semoga kita akan dapat menyaksikan permainan Ajiq di pentas MPL musim ke-10 nanti bersama pasukan baru.


Akai adalah seorang hero tank yang mempunyai CC yang sangat bahaya. Selepas Akai dikenakan revamp pada patch yang lalu, hero ini menjadi salah satu hero yang paling OP setakat ini.
Jika dahulu ramai yang memainkan Akai di posisi roamer, tetapi sekarang hero ini juga boleh dimainkan sebagai jungler ataupun exp laner.
Wise adalah pemain yang berjaya menunjukkan gaya permainan Akai yang sempurna apabila dia sentiasa memperlihatkan aksi yang cemerlang ketika menggunakan hero itu.
Namun apakah hero yang menjadi counter kepada Akai? Kami akan berikan tiga hero yang boleh lawan hero itu.
Valir

Valir adalah seorang hero mage yang mempunyai crowd control yang menjadikannya lebih sukar untuk menyerangnya dan rakan sepasukannya, kerana Valir mempunyai kesan slow dan knockback.
Dia juga boleh digunakan sebagai midlaner atau roamer. Salah satu perkara terbaik dalam Valir untuk melawan dengan Akai ialah kesan knockback pada skill 2. Akai tidak boleh melakukan apa-apa jika terkena skill itu.
Diggie

Sejak dari dahulu, Diggie adalah hero ‘counter‘ kepada Akai. Anda boleh menggunakan skill ulti Diggie (Time Journey) terhadap Akai yang mempunyai keupayaan crowd control dan Diggie serta rakannya akan mendapat kekebalan selama beberapa saat.
Tidak dinafikan, Diggie adalah seorang roamer yang cukup berkesan untuk berhadapan dengan Akai jungler di META sekarang.
Karrie

Karrie adalah salah seorang hero Marksman yang boleh melawan hero Tank dengan mudah kerana dia boleh mengenakan true damage.
Berkat kelajuan serangannya yang tinggi dan kebolehan melakukan true damage pada setiap 10 serangan, hero ini sangat mudah untuk memusnahkan HP hero Tank dengan sangat cepat.
Karrie adalah hero sebenar yang anda boleh gunakan.


Selepas berentap di pusingan kalah mati yang berlangsung pada 13 Ogos lalu, kini juara Arabia Major sudah diumumkan iaitu pasukan Akatsuki.
Akatsuki akan bersama dengan 15 pasukan yang lain untuk bertanding di Kejohanan Dunia Mobile Legends, M3 yang akan berlangsung pada bulan Disember ini.
Kemasukan pencabar baru ini pasti akan meningkatkan lagi cabaran yang perlu dihadapi dari negara Asia Tenggara nanti.
Terdahulu, Moonton mengumumkan Kejohanan Latam untuk wakil dari Amerika Latin dan pusingan kelayakan untuk negara-negara dari Amerika Utara.

View this post on Instagram

A post shared by Game MLBB Mobile Legends ML (@emak_moba)

Mobile Legends sudah 5 tahun meluaskan pengaruhnya ke seluruh dunia di dalam arena e-sukan permainan peranti mudah alih.
Sebelum ini, mereka kerap dilabel sebagai permainan peranti mudah alih yang hanya popular di dalam benua Asia Tenggara.
Namun begitu, Moonton menyangkal persepsi itu dengan mengadakan salah satu liga baru untuk negara dari Timur Tengah, Arabia Major.
Liga ini dibuat untuk negara dari benua itu bertarung antara satu sama lain demi mendapat gelaran juara. Juara akan mewakilkan benua itu untuk bermain di Kejohanan Dunia, M3.
Sumber: @emak_moba